
“Zapravo, bez obzira koliko još napisa objavimo, oni su samo dodatni materijal za Džuan Falun. Samo Džuan Falun može uistinu usmeravati kultivaciju čoveka. On sadrži unutrašnja značenja koja idu od nivoa običnih ljudi, sve do neuporedivih visina. Dok god budete nastavljali da se kultivišete, Džuan Falun će stalno usmeravati vaš uspon u kultivaciji.” —Li Hondži
Ovde sam da bih prisustvovao ovoj konferenciji i, kao svi drugi, hteo bih da čujem vaša iskustva. Ja sam taj koji je inicijalno predložio da se održi ova konferencija. Kako u SAD nikad nismo održavali nacionalnu konferenciju za razmenu iskustava učenika Dafe, mislio sam da bi bilo na mestu da se učenici sastanu i podele iskustva jedni s drugima, vreme je takođe pravo. Prošlo je godinu dana otkad sam poslednji put dolazio u SAD da predajem Fa. Tokom ove jedne godine vežbanja kultivacije, svi vi ste napredovali. Naročito nakon što ste poslednji put čuli Fa, svi ste osetili kako je to, do izvesne mere, ubrzalo vaš napredak. Ali da bi se videlo koliko ste zaista napredovali, mislio sam da će vam koristiti da podelite iskustva. Pored toga, ovo može ubrzati dalje širenje našeg Dafe.

Govoreći o njegovom širenju, trenutno postoji jedno pogrešno shvatanje. Neki ljudi su rekli: “Učitelj nam je rekao da požurimo u istinskoj kultivaciji.” Oni su mislili da sam ja kazao da treba da prestanu da rade bilo šta osim da se istinski kultivišu, sve vreme. Naravno da nisam mislio da više ne treba da obavljaju posao svakodnevnih ljudi. Vi ste u stanju da balansirate na odgovarajući način između posla svakodnevne osobe i vežbanja kultivacije. Glavni problem je taj što širenje Fa ne uzimate za ozbiljno. Vi ste dobili Fa, ali i dalje ima drugih ljudi koji to nisu. Zapravo, dopustite da vam kažem da niko u današnjem ljudskom društvu ne bi trebalo da bude ljudsko biće. Šta ovo znači? Još jednom davno u istoriji, ja sam sačinio aranžmane da predajem ovaj Fa. Pored toga, ono što se predaje je tako ogroman Fa-Fa celokupnog kosmosa. Prošli put, u San Francisku, ja sam vam objašnjavao strukturu kosmosa. Mnogi od vas su iz toga stekli neko razumevanje, pa misle: “Znači, takva je struktura kosmosa.” Zapravo, moram vam reći ovo: Koncept strukture kosmosa koji sam vam prošli put predavao, za koji mislite da je neverovatno ogroman, je i dalje samo zrno prašine u kolosalnom kosmičkom telu. S obzirom na ovo, razmislite koliko je kosmos ogroman. Pošto se u ljudskom društvu predaje ovako ogroman Fa, razmislite koliko je za njega lako da asimiluje jednu osobu. Hajde da izvučem najjednostavniju analogiju: ako iver upadne u visoku peć, nestaće za tren. Za jedan ovako ogroman Fa ne bi bio nikakav napor da asimiluje osobu poput tebe, da eliminiše tvoju karmu, da odstrane tvoje loše misli i tako dalje. Kad je snaga Fa tako moćna, zašto onda tako ne radimo? Mi tako ne možemo u društvu svakodnevnih ljudi, jer takva kultivacija ne bi se smatrala kultivacijom. Pre bi se smatrala stvaranjem iznova, što bi značilo da potpuno budete odbačeni i da se iznova stvori nova osoba. Znači, da biste to bili vi sami, morate se istinski kultivisati. Tokom vežbanja kultivacije, međutim, pojaviće se mnogi testovi šinšinga, a kao posledica loše saradnje među učenicima dok pokušavaju da obave stvari za Dafu, itd., nastajaće trvenja. Sve ovo je neizbežno-samo što vi to ne shvatate.

Ako Fa, koji je obznanjen, ne nosi sa sobom poteškoće i ne ostavi moćnu vrlinu za naredne generacije, ja bih ga nazvao rđavim putem. U njemu ne bi bilo ničeg sjajnog, ničeg za radovanje, a narednim generacijama ne bi ostala nikakva moćna vrlina. Sigurno bi bilo tako. Pošto dobijete Fa koji ja predajem i u stanju ste da se kultivišete i dalje treba da mislite o tome kako će drugi ljudi moći da se kultivišu i kako će moći da dobiju Fa. Kao što sam upravo rekao, niko u ljudskom društvu nije došao sa ciljem da bude čovek. Ipak ne treba da budete samozadovoljni-ako ne dobijete Fa ili ako ne budete mogli da se vratite kroz kultivaciju, vi ste samo ljudsko biće. Čak biste mogli pasti dalje i zapravo postati niži od čoveka. Stoga je takođe potrebno da prepoznate značaj širenja Fa. To je sve što ću reći na ovu temu.

Mnogi učenici žele da pričam o nečemu višem, što još nisu čuli. Ako se ova vezanost ne odreši, nećete moći da dostignete Ispunjenje-nije li tako? Svaka vezanost je prepreka. Mogu vam reći da su razvoj postojećeg društva i kompletan razvojni proces, od njegovog formiranja i evolucije, kontrolisala i podsticala vanzemaljskih bića. Upravo danas sam pričao o ovoj temi. Kad bih koristio jezik drevne kineske kulture, verovatno bih potpunije mogao da objasnim, ali tada ne biste mogli razumeti. Vaš celokupan mentalni sklop pripada savremenom čoveku, pa sam u svojim predavanjima prinuđen da integrišem znanje moderne nauke, koje zapravo veoma plitko. Njeno shvatanje je veoma, veoma površno. Ono što je poznato kao “empirijska nauka” je ograničeno na fizičku dimenziju vidljivu ljudskom oku - samo jednu dimenziju unutar Tri domena. Koliko slojeva materije postoji u Tri domena? Ima ih tako puno da se ne može izračunati, a ljudska vrsta nastanjuje samo jedan od njih. Vaše oči mogu da vide samo ono što je unutar ovog jednog sloja, one su ograničene samo na ovaj raspon. Ovaj ogromni kosmos se nikad ne bi mogao obuhvatiti ljudskim umom, jer za to vašem umu nedostaje kapacitet. Ljudski jezik ne može da opiše to kakav je kosmos u veoma visokim domenima. Nema takvog rečnika, niti za to ima koncepata - ništa ga ne može jasno objasniti. Znači da se ljudski jezik ne može koristiti da se predaju stvari na visokom nivou. Samo neprekidnim napredovanjem tokom vežbanja kultivacije, možete postepeno shvatiti, tj. prosvetliti se u to. Kad čitate Fa, Fa će vam to pokazati.

Kako ovaj Fa može imati tako enormno dejstvo i omogućiti vam da proniknete u principe na tako visokom nivou? Zapravo, dopustite da vam kažem da jedna knjiga - znači, knjiga običnih ljudi sa listovima hartije, uvezana i crnom bojom odštampana na belom papiru - nema nikakvo dejstvo. Sve što ona može je da izrekne najjednostavnije ljudske principe poznate čovečanstvu. Ni knjiga Džuan Falun ne bi bila drugačija da u njoj nema dubljih značenja. Zašto čitanjem Džuan Faluna iznova i iznova možete da sagledate i prosvetlite se u principe u različitim domenima na izuzetno visokim nivoima? Jer iza svake reči stoje nebrojeni slojevi na slojevima Buda, Taoa i bogova. Njihov broj je nesračunljiv. Bez obzira do koliko visokog nivoa se možete kultivisati, vi u publici nećete moći da vidite kraj toga čak ni kad u budućnosti budete dostigli Prosvetljenje. Razmislite koliko visok nivo možete dostići ako se kultivišete u skladu sa ovom knjigom. Kad vam je vreme da napredujete, to mogu da vide sve Bude, Taoi i bogovi iza reči. Kad dostignete novi nivo i kvalifikujete se da znate principe na tom nivou, oni će vam otkriti pravo značenje iza date reči, tj. Reda, odjednom ćete postati svesni. Zapravo, ne radi se o tome da ste postali pametniji, već o tome da su vam oni namerno ukazali na to, da bi vi postali svesni. Tu postoji striktan zahtev: ako kultivacijom niste dostigli taj nivo, apsolutno vam nije dopušteno da znate principe tog nivoa. Onda kad ste svesni principa na tom nivou, već ste u tom domenu.

Mnogi naši učenici brinu, jer im se često učini da njihova kultivacija sporo napreduje i da im se često javljaju loše misli i mentalna stanja. Zapravo, dopustite da vam kažem da ne treba da brinete. Forma naše današnje kultivacije se razlikuje od svih iz davnina, iako ima i nekih sličnosti. One se razlikuju po tome što mi ne idemo putem malog Fa, tj. malog Taoa. One su slične jer svi Fa u starini su pripadali samo najnižim i najograničenijim oblicima prakse kultivacije unutar Dafe ovog kosmosa, a to je ono što mi danas predajemo. Naravno, što se tiče predavanja Dafe, njegove silne moći, puta koji smo preuzeli i metoda koji se koriste za spasavanje ljudi, to je najbolji izbor. Kako onda da ovaj Fa ne preuzme tako krupnu ulogu? Ranije sam pomenuo da reči knjige sadrže jezgrovite dimenzije.

Bude, Taoi i bogovi koje sam vam pomenuo nisu lažni-oni su pravi Bude, Taoi i bogovi, koji se manifestuju u ovom Fa. Oni imaju te silne moći. Oni su iza svake reči, a ipak mogu da budu bezgranično veliki, to je ipak njihova odgovornost. Oni su pojavni oblik Fa. Znači, asimilovati jednu osobu za Fa je lako. Svi Fa i oblici kultivacije u prošlosti su bili samo nekoliko formi na niskom nivou ogromnog Fa kosmosa i oni su bili na prilično niskim nivoima. Ako vreme dopusti, kasnije ću reći više o strukturi kosmosa na određenim nivoima.

Najpre, hajde da pričamo o važnosti učenja Fa. Drugim rečima, učenje Fa može vam obezbediti napredak. To je zato što iza Fa postoji duboko značenje. Zašto nijedna druga knjiga ne može da dostigne ovaj domen? Zašto ne mogu da postignu ovaj efekat? Jer nemaju ništa iza sebe, mada nije da nemaju baš ništa, jer situacija je kod svakog drugačija. Ja vam često govorim da ne čuvate knjige rđavih religija. Naravno, ja mislim na one knjige zlih tj. rđavih religija ili loših čigongova.
 To je zato što njihove reči takođe imaju izvesne stvari u pozadini i njihove stvari su tu usađene. Ali te stvari nisu Bude, Taoi ili bogovi, već prljave stvari poput životinja koje opsedaju (futi), duhova, utvara, i tako dalje. Ljudsko telo je baš kao komad odeće, a ljudski um je baš kao šešir. Oni postaju onaj ko ih nosi. Zašto je ovako? Ljudi su toliko slabi da ih sve može kontrolisati i ometati ih. Nisu li ljudi za žaljenje? Da, ali šta s tim? Na ovaj nivo, ljudi su pali usled sopstvenih postupaka. Uistinu, nije lako svakom među nama i onima koji sede ovde, a uče Fa - vi imate sve vrste smetnji i poteškoća. Uvek kad poželite da učite Fa, postajete zatrpani poslom, nemate vremena itd. Možda vam ovo izgleda kao prirodna pojava. Zapravo, ima svakakvih faktora koji vam prave smetnje i sprečavaju vas da dobijete Fa. Zbilja postoje neki ljudi koji tvrde da ovaj Fa nije dobar. Ipak, hajde da ne sudimo o nekom takvom, jer njegove misle najverovatnije nisu njegove sopstvene, već tuđe. Te loše stvari upravljaju onim što će on reći. Ovakvu osobu ne možemo spasiti. Pošto ova osoba nije ona sama, kako se može spasiti? Tu osobu koriste, jer ima takve loše misli. Znači da mi ne možemo spasiti te ljude, koji direktno škode Dafi. Takođe ima ljudi koji su truli do srži i koji su potpuno izgubili razum iako loše stvari određuju šta će oni reći i učiniti, ljudi su sami izgubili kontrolu nad sobom. Naš Fa poziva na kultivaciju svesnog uma. Ne možemo dati Fa nekome ko nije svestan ili koji ima zbrku u glavi i spreman je da ga kontrolišu strani duhovi, jer kako se lošim stvarima može dopustiti da upravljaju našim Fa?

U kultivaciji ćete se susresti sa mnogim teškoćama. Kad vas s vremena na vreme vidim koliko se puno mučite kultivišući se, to ni meni nije prijatno! Ponekad mislim o tome kako neki učenik, koji ne može da prođe test, žalosno, sa suzama u očima, gleda moju fotografiju i moli u sebi Učitelja da mu pomogne tako što će mu eliminisati teškoće, ili osloboditi ga te nedaće. Ali znate li šta ja mislim? Kad bih vam ja uklonio tu teškoću, vi biste izgubili priliku da napredujete. Da li mislite da glatko, bez ikakvih teškoća, možete uzdići sebe u jedan viši domen? To je apsolutno zabranjeno. Svi mi znamo da su ljudska bića nakupila puno karme tokom svojih života-baš kao što je Isus rekao, čovek je grešan. Ako hoćete da odete na nebo ne otplativši svoju karmu i grehe, kako ih se možete tek tako otresti, ostaviti iza sebe i otići na nebo? Razmislite: da li je to moguće? Apsolutno ne. Zato sami morate eliminisati svoju karmu, otplaćujući ono što dugujete. Dok eliminišete svoju karmu, takođe treba da unapredite svoj šinšing. Tek nakon što dostignete tako visok domen, možete se uzdići na taj nivo. Fa je ono što vam omogućava da se uzdignete na taj nivo.

Tokom kultivacije, vi ćete se susresti sa puno poteškoća. Ako sa ozbiljnošću učite Fa, možete prevazići svaku teškoću. Ako ozbiljno učite Fa, odgovori nađeni unutar Fa će moći razrešiti svaki nerazrešiv čvor u vašem srcu, bilo koju zapreku. Ovaj Fa obuhvata to kako biti ljudsko biće, kao i to kako biti nebesko biće. Ja vam takođe govorim kako biti Buda, Tao, bog, pa čak i bog na još višim domenima. Kako da Fa ne uspe da ukloni vaše zapreke? Kako da Fa ne otvori vaš um? Kako da Fa ne razreši vaše probleme? On može sve to. Vi ste često nevoljni da se rastanete od različitih predstava razvijenih dugim životom u ljudskom društvu. Vi mislite da ste nešto postigli na različitim poljima i niste spremni da se toga odreknete. Takođe se držite tih “tačnih” koncepata naučenih među svakodnevnim ljudima. Obično su to stvari koje koče ljude. Pored toga, prepreke često uključuju: navike raznih vrsta koje, mnogi od vas, razviju u društvu svakodnevnih ljudi, uvrežene načine življenja i one stvari kojima svakodnevni ljudi obično teže. Ove stvari su najosetljivije i najviše se boje da će biti promenjene. Onda kad se dovedu u pitanje, one će se smesta pobuniti, neki ljudi će radije odustati od učenja Fa. Ovde se ništa ne može učiniti. Čovek sam mora odrediti da li će učiti Fa ili ne. Niko nikog ne može naterati da uči.

Uopšteno govoreći, svako ima prepreku u učenju Fa. Za intelektualce, prepreka je moderna nauka. Ako se nešto uklapa u ovu nauku, oni to mogu da prihvate, ako ne, oni ne mogu da prihvate. To ih snažno sprečava. Niko ne zna zašto ja u poučavanje ovom Fa uključujem modernu nauku. Zašto to radim? Razlog je taj što želim da slomim tu vašu ljusku koja vas sprečava da dobijete Fa. Neki ljudi su pod uticajem različitih religija. Ako se nešto slaže sa verovanjem religije neke osobe, ona će reći da je dobra i učiće je, inače je neće učiti. Da bih vas spasao i omogućio vam da dobijete Fa, ja takođe govorim o stvarima iz religija, kao i procesima i oblicima njihovog urušavanja. Za svakodnevnu osobu koja ne može da ostavi svoj posao svakodnevnih ljudi, moj Fa takođe raspravlja čak i to kako da se kultivišemo dok se što više uklapamo među obične ljude. Zapravo, ja vam ne ugađam-ovaj Fa vam zaista omogućava da vežbate kultivaciju, dok istovremeno zadržavate svoj posao. Ima i mnogih drugih situacija, takođe. Svi imaju prepreke ili jednu ili više predstava kojih ne mogu da se oslobode. Bilo koja ljudska predstava je prepreka. Ja nisam protiv slavnih dostignuća, koja su rezultat dosadašnjeg razvoja ljudskog društva. Niti ja osporavam znanje nakupljeno tokom dosadašnjeg razvoja ljudskog društva. Međutim, dopustite da vam kažem, da vi kao kultivatori, treba to da očistite iz svoje glave. Obični ljudi mogu da uživaju takvu slavu i žive s ljudskim mentalitetom, ali kao kultivatori, vi treba da odbacite te stečene predstave. Drugim rečima, to je princip kome ja učim-treba da vežbate kultivaciju, što više se uklapajući među obične ljude. Budući da živite među običnim ljudima, možete ići na posao i školu kao što čine obične osobe. Ali treba da se oslobodite ljudskih predstava.

Ja ne kažem da više nećete imati materijalnih poseda dok se budete oslobađali ljudskih predstava, kao sveštenici ili kaluđeri-to nije slučaj. Pošto ja od vas tražim da se kultivišete među običnim ljudima, vi morate biti na liniji sa načinima društva običnih ljudi. Drugim rečima, ono čega se zbilja odričete su vezanosti. Ljudi imaju velike teškoće da se oslobode vezanosti. Kad zaista uspete da odbacite vezanost, uviđate da ništa niste izgubili. Učiti Fa je samo po sebi blagoslov-zašto biste išta izgubili? Zapravo, ako zaista nešto izgubite, to je samo posledica vaše nespremnosti da pustite tu vezanost. Stalno se dira u vašu vezanost da biste je se oslobodili. Ako vam se uistinu desi kriza, ona cilja na to da se oslobodite svoje vezanosti. I šta će biti ako budete insistirali na tome da je ne uklonite i dalje se držeći nje? Nastaće zakočenje. Što više budete istrajavali, vaša situacija i životna sredina mogli bi postajati sve gori. Onda kad zaista budete otpustili vezanost, možda ćete uvideti kako se stvari najednom okreću, kako vam je um odjednom opušten i kako vam se telo promenilo i postalo sve skupa lakše. Kad pogledate unazad, shvatićete da ništa niste izgubili. Baš kao što kaže kineska izreka: “Kad prođeš senovite vrbe, napred te čeka belo cveće i naredno selo.” Na vašem putu odjednom će se ponovo pojaviti  dobre stvari.

Međutim, kad vam te dobre stvari ponovo dođu, čak i ako imate više bogatstva, više sreće ili više teškoća, videćete da više niste vezani za njih kao svakidašnja osoba. Nećete se mnogo obazirati na te stvari, ali ćete i dalje imati sve. Nije li to bolje? Zašto vas držanje za sopstveni novac, posao ili želje mora tako bolno sputavati, da ne možete jesti ili dobro spavati, da se večito plašite da ih ne izgubite? Mislite li da je dobro živeti ovako? Zapravo, ono čega ljudi ne mogu da se oslobode su vezanosti. Ljudsko društvo neće izgubiti svoj oblik zato što ljudi vežbaju kultivaciju. Ljudski oblik postojanja će uvek postojati. Želeli vi to ili ne, on će uvek biti prisutan. Samo što obični ljudi čine svoje živote zamornim time što ne mogu da se oslobode svojih vezanosti.

Naravno, ljudi su, isto tako, veoma komplikovani. Koliko će jedna osoba imati blagoslova ima veze sa njenim prethodnim životom, onim pre njega ili čak ranijim životima u različitim vremenima. Spoznaja da je neko uvaženi gazda ne treba da vas navede da pomislite da ćete ako budete vežbali kultivaciju i oslobodili se svojih vezanosti, postati veliki gazda kao on-nećete. Pošto se to dešava u ljudskom društvu, mora imate veze sa onim što ste doneli sa sobom. Vi imate određenu količinu blagoslova dok se kultivišete i verovatno biste imali istu količinu blagoslova da se ne kultivišete. U čemu je razlika? Razlika je u tome što ste opušteni. U drugom slučaju, bili bi napeti; vi već vodite jako zamoran život, pa će vam um biti još više iscrpljen, usled čega nećete dobro jesti ili spavati. Naravno, telo će vam se umarati i stariti, kvariće se i kako ste svakodnevna osoba, napadaće ga mnoge bolesti. S druge strane, ako odbacite vezanost, biće vam znatno lakše-čak i ako ste siromašni. Zapravo, nećete osiromašiti zbog učenja Dafe. Ja mislim da je bolje živeti srećno nego biti tako vezan. Ipak, vi treba da obavljate svoje zemaljske poslove. Pored sve više ljudi koji počinju da se kultivišu, ja bih rekao da je apsolutno neprihvatljivo da svi prestanete da radite. Samo se radi o tome kako ćemo ispravno balansirati ovaj odnos u svom razmišljanju. Kako bilo, blagoslov je učiti Dafu. Dafa će doneti dobru sreću njenim učenicima nakon što ovi napuste vezanosti običnih ljudi. Dobra sreća se, međutim, svakako ne stiče vezanošću da se postane veliki gazda.

Osim toga, kad se tokom učenja Fa jave pitanja ili kad naiđete na probleme koji se ne mogu rešiti, ne treba večito da težite i tragate za odgovorima spolja. Na primer, kad se dese problemi među učenicima ili osobama sa zaduženjima, nije u redu upirati prstom na druge i na taj način proizvoditi trvenje i donositi tenziju. Ako se ovo desi učenicima Dafe ili ako ste ljuti povodom ovih stvari, tada će vaš um biti um svakodnevne osobe. Kad naiđete na bilo koji problem, odgovore uvek treba da potražite u Fa. Treba da preispitate sebe i pogledate unutra: “Šta sam loše učinio? Jesam li učinio nešto loše i prouzrokovao problem, koji je danas iznenada naišao?” Pažljivo razmislite o tome.

Kad nastane nevolja, koliko vas istinski može da potraži razloge unutar sebe? Naravno, mnogi od vas to mogu u nekim prilikama, ali u brojnim drugim prilikama i dalje ne možete. Kad unutar sebe pronađete prave razloge, ako se usudite da se s njima suočite i priznate ih, videćete da se stvar smesta menja i problem nestaje. Odjednom, bez vidljivog razloga, izgledaće da između vas i te druge osobe nikad nije bilo trvenja i da se među vama ništa nije desilo. To je zato što za kultivatora nema ničeg poput slučajnosti i nikakvoj slučajnoj pojavi nije dopušteno da poremeti tok vaše kultivacije.

Sve što vam se dešava vas testira da li sebe možete smatrati kultivatorom, pronaći sopstvene loše postupke i greške i ponašati se kao kultivator. Zapamtite ove moje reči: bez obzira s kakvom nevoljom se suočite, bez obzira šta u vama budi nelagodu i bez obzira da li ste na površini u pravu ili krivu, ako ćete sebe zaista smatrati kultivatorom, razloge treba uvek da potražite u sebi. Zapitajte se da li imate pogrešan motiv, koji je teško otkriti, a koji je vezan za taj problem. Ako se vi, kao kultivator, samo površinski rastajete od stvari, dok duboko unutar i dalje se držite nečega ili se čvrsto držite svojih vitalnih interesa i ne date da se ugroze, ja ću vam reći da je vaša kultivacija obmana! Ako se vaše sopstveno razmišljanje ne promeni, ne možete napredovati ni korak i vi se zavaravate. Samo ako se istinski popravljate iznutra, možete uistinu napredovati. Zato se potrudite da zapamtite ovo: uvek kad naiđete na nešto poput nevolje, neprijatnih stvari, trvenja ili drugog, treba da preispitate sebe i potražite unutar sebe. Vi ćete pronaći uzrok tog nepremostivog problema. Ranije, dok je trajalo ludilo za čigongom, mnogi ljudi su razumeli da čovekovo energetsko polje može da deluje na njegovo okruženje. U stvarnosti, to nije slučaj. To je zato što unutar vas postoji nesaglasje, koje se protivi suštinskoj prirodi kosmosa, pa nalazite da je sve oko vas u nesaglasju s vama-takav je odnos. Sve će ići glatko ako sredite sebe. Upravo je tako.

Ima još nešto kod učenja Fa. Ako kažemo da neki učenici ne trude da budu vredni, a ipak su pomalo čitali knjigu, ako kažemo da oni ulažu ozbiljne napore, a ipak nisu završili čitanje nijedne jedine knjige i ostaje im da završe Džuan Falun, ja vam kažem da ovu stvar ne treba olako da uzimate. Posebno kad vi, novi, učenici prvi put čitate knjigu, ako ne možete da završite čitanje do kraja, videćete da nadalje nećete imati vremena, tj. prilike da je čitate. Čak i kad budete imali vremena, vi se nećete setiti da je ponovo čitate. Zašto? Svako ima misaonu karmu, koja je sebična i loša. Kad ustanovi da je Dafa koji učiš tako pravedan i dobar, i da će ta  [misaona karma] biti eliminisana, karma će se uplašiti i pokušati da te spreči da učiš i čitaš knjigu. Ako na pola prestaneš da čitaš knjigu, ta misaona karma će pokušati da spreči da dobiješ drugu priliku da pročitaš, ili takneš knjigu Dafe. To je razlog zašto neki ljudi ustanove da im je nakon čitanja samo malog dela knjige teško da nađu priliku da uče Fa. Zato kad jednom odlučite da prvi put pročitate knjigu, morate je čitati od početka do kraja, ne odugovlačeći. Kad završite prvo čitanje knjige, videćete da su sve loše predstave koje su uticale na vaše mišljenje u osnovi eliminisane. Sledeći put kad budete učili Fa, više neće biti prepreka u ovom smislu. Naši učenici, a posebno naši stariji praktikanti, treba da obrate pažnju na ovo pitanje. Kad od nekog zatražite da je pročita (ako hoće da je čita), kažite mu da čita od početka do kraja, bez stajanja. Ako prvi put ne završi čitanje i stane, kad mu sledeći put zatražite da pročita knjigu, on će smesta reći da nema vremena i da je pročitao samo malo. Ovaj čovek je zapravo veoma nepromišljen. Rekao sam da je telo čoveka baš kao odevni predmet, jer postaje onaj koji ga nosi-um čoveka je baš kao šešir, jer postaje onaj koji ga stavi na sebe. On tvrdi da nema vremena. Tu izjavu je zapravo dala karma, koja ga sprečava da čita, okupira ga i sprečava ga da se seti da čita knjigu. Ovo je problem koji se lako može desiti kod učenja Fa. Obratite pažnju na ovo upozorenje.

Verzije Džuan Faluna na stranim jezicima imaju upravo isti efekat kao kineska knjiga. Ali ovde treba pomenuti jedan problem. Mnogi od naših učenika koji prevode knjigu na različite jezike večito imaju tendenciju da se međusobno raspravljaju: “Tu postoji ovo značenje koje ti nisi uključio, tu postoji ovo značenje koje si preskočio, ta reč nije dobro prevedena, ta reč je pogrešno prevedena.” Oni se često tako raspravljaju i ne uspevaju da finalizuju prevod. Zapravo, dajte nešto da vam kažem. Da li grešite što to činite? Ne, ne grešite, ali takođe i grešite. Zašto ne možemo reći da loše postupate? Značenje koje iznosite je zaista nešto što ste vi shvatili, ali to je iznad nivoa svakodnevnih ljudi. Ali ono što ostaje napisano crnom bojom na beloj hartiji ne može prevazići nivo običnih ljudi. Kad prevodite, znači, sve je u redu ako se u najvećoj mogućoj meri prenesu originalna značenja reči na nivou običnih ljudi. Vi ste dospeli do razumevanja unutrašnjih značenja i principa u pozadini reči, jer su na delu elementi u njihovoj pozadini. Ovo su neka uobičajena pitanja vezana za prevodilački rad.

Dok učenici neprekidno napreduju, jedan problem se može desiti i to bih sada da vam razjasnim. Želim da pričam s vama o pitanju koje se posebno tiče nekih naših učenika belaca i učenika drugih rasa. Dok oni vežbaju kultivaciju u Dafi, mnogi ljudi mogu da sagledaju situaciju: oni uviđaju da mnoga tela, koja su naši učenici razvili kroz kultivaciju, ne pripadaju Buda-školi. Umesto toga, neka su iz Tao-škole, neka su poput onih koje imaju bogovi, dok su druga u likovima bogova na nebu belaca. Dopustite da vam kažem da vaša zapažanja o tome koja je škola bolja, a koja nije baš dobra, dolaze sa stanovišta običnog čoveka. Na visokim nivoima, percepcija je drugačija. Zašto neki od naših učenika steknu telesne odlike različitih rajeva? Jer vi dolazite sa različitih mesta i možda ste se reinkarnirali na Zemlji u različitim ljudskim rasama. Ali ako ste biće koje je došlo sa visokog nivoa, kad je u pitanju vaša prava priroda, svakako ćete hteti da se vratite na svoje prvobitno mesto. U ovom času, vi mislite da želite da odete na nebo Učitelja. Ta misao dolazi iz vašeg ljudskog načina razmišljanja. Znači, da bi se obezbedilo da možete da ostvarite svoje prvobitne želje, a ne svoje sadašnje ljudske želje-drugim rečima, da bih obezbedio da se možete asimilovati u Fa, a zatim vratiti na svoje prvobitno mesto-dok je Fa koji ja predajem zasnovan na Buda-školi, to je Fa celokupnog kosmosa i uključuje principe za sve živote na različitim nivoima, u različitim domenima i u različitim jedinstvenim rajevima...
Kad smo kod toga, iskoristiću ovu priliku da iz jednog drugačijeg ugla elaboriram temu dimenzija. Upravo sam rekao da ljudi dolaze iz različitih dimenzija i nivoa. Usput ću govoriti o strukturi kosmosa. Kao što sam rekao, naša Zemlja je smeštena u samom središtu kosmosa. Na drugim mestima postoji zanemarljivo mali broj planeta poput Zemlje, ali samo naša planeta je na centralnoj poziciji. Zauzimati centralnu poziciju ima svoje odlike, ali to nije koncept kosmosa. Na primer, kad obični ljudi steknu znanje u našem ljudskom društvu, oni smatraju da je centar najviši, tj. najbolji. Prema konceptu kosmosa, međutim, ja vam mogu reći da je Zemlja, time što je u centru, na najgorem mestu. Zašto? Jer kosmos je okrugao i različite vrste života u kosmosu padaju dole. Gde to padaju? Pošto je kosmos okrugao, levo je na vrhu, ali nije li i podnožje takođe na vrhu? Desno je na vrhu (pokazuje rukama), nazad je na vrhu i napred je takođe na vrhu. Degenerisane stvari u kosmosu padaju dole. Gde one padaju? One padaju u središte, zar ne? Ipak je kosmos krajnje kompleksan i opet ima drugih koncepata koji se odnose na centralnu poziciju.

U kosmosu postoji tako mnogo nivoa. Na primer, nešto manje od tri milijarde galaksija poput Mlečnog puta daje raspon od jednog univerzuma, to obično nazivamo malim univerzumom. Izvan ovog postoji oko tri hiljade takvih, malih univerzuma, a razdaljina  među njima je veoma velika. Obični ljudi to ne mogu da konceptualiziju. Čak i u konceptualizaciji običnih bogova, ta razdaljina je i dalje veoma velika i izvan vidnog polja. Ipak, izvan ove tri hiljade univerzuma koji čini univerzum drugog sloja, postoji ljuska. Kad se tako nastavi, posle univerzuma drugog sloja, tri hiljade univerzuma te veličine čine univerzum trećeg sloja. Koncept ovih brojeva je nešto enormno. Ako se uzme da zrno pirinča predstavlja univerzum, njegov umnožak raste ekponencijalno. Zapremina koju zauzima tri hiljade zrna pirinča već je veličine stola ili veća. Tri hiljade stolova, s druge strane, ne bi moglo stati u ovu salu. Tako je veličina umnožaka veoma velika. Ovim hoću da kažem da su njegova zapremina i raspon ekstremno veliki.

Ipak, ovo što sam vam kazao o ovom kosmosu predstavlja pojednostavljen koncept. Kosmos poput ovog i dalje se smatra česticom. Zapravo, to zaista jeste čestica i to je oblik veoma male čestice u makrokosmosu. Pored toga, u sastavu celokupnog kosmosa, svaka čestica unutar njega isto tako sadrži različite oblike postojanja njenog kosmičkog tela. Unutar kosmičkih tela, takođe postoje različiti slojevi neba. Unutar svake čestice jednog kosmičkog tela postoje različiti slojevi koji za bića unutar njih predstavljaju različita neba ili različite slojeve neba. U tim različitim slojevima neba postoje nebrojeni rajevi različitih bogova. Prošli put kad sam dolazio u SAD i predavao Fa u San Francisku, izneo sam vam jedan koncept, koji je već bio enorman. Koliko slojeva sam pomenuo? Prvo sam pričao o osamdeset jednom sloju, a kasnije sam pričao o više od hiljadu slojeva. Ovaj raspon je veoma velik. Dopustite da vam kažem da je taj raspon o kom sam pričao, a koji vi smatrate nezamislivim, zapravo i dalje jako mali. Ako odete daleko od njega, uzdignete se iznad njega, a onda ga pogledate, takođe će se doimati kao zrno prašine u kosmosu. Kosmos je toliko ogroman. 
Ipak ja vam kažem da gigantsko kosmičko telo koje se razvija (“razvijati se” nije prava reč, budući da mi nijedan drugi jezik nije na raspolaganju, mogu da koristim samo ljudski jezik) i širi u odnosu na Zemlju kao osnovu-takav odnos se samo ovako može opisati-predstavlja samo jedan sistem. Sistemi kao što je ovaj, takođe su nebrojeni i ne mogu se izračunati brojevima koje poznaje čovečanstvo. U tim kosmičkim telima postoje različiti životi i među njima su velike razdaljine. Razmislite o ovom: ovaj kosmos je toliko ogroman da se njegova ogromnost ne može iskazati ljudskim jezikom. Tako su razlike između bića znatne. Ljudska vrsta je stalno ponosna na civilizaciju koju je dosad razvila, poput toga da Menhetn ima najviše i najbrojnije nebodere. Ljudi su takođe samozadovoljni zbog svojih sadašnjih naučnih dostignuća, koja se smatraju izuzetnim. Gledajući unazad, oni misle da je ljudima starina bilo lošije nego savremenim ljudima. Stari su morali da se voze u kočijama s konjskom zapregom, dok savremeni ljudi putuju automobilom, vozom i avionom. Svoj razvoj, ljudi smatraju briljantnim. Zapravo, dopustite da vam kažem da vi dolazite iz različitih kosmičkih tela i rajeva. Sve stvari koje se razvijaju u ljudskom društvu jesu rezultat tragova ili poruka
 iz različitih kosmičkih tela i društava, ostavljenih u ljudskom umu, koje vam omogućuju da ih re-kreirate među običnim ljudima, koristeći ove najgrublje materijale ljudske dimenzije. Drugim rečima, ove stvari su odavno postojale u različitim dimenzijama kosmosa.

Kao što sam upravo naveo, mnogi ljudi dolaze sa udaljenih mesta. Onda razmislite: razlike u njihovim osobinama su veoma značajne. Dok dugo vremena prolazi, a živa bića stalno bivaju sve manje dobra (u nebeskom jeziku nema ničeg poput “dobrog” ili “lošeg”, reči tj. koncept koji tamo često koriste je, da nešto “postaje teško”), ona počinju da tonu i propadaju. Kad više nisu tako čista, laka i lebdeća, ona propadaju. Zapravo, supstanca se promenila, to jest, ona je već nečista. Tok njenog stalnog propadanja je ova vrsta procesa. Ipak je to ekstremno spor proces i ljudi ne opažaju nikakve promene u sebi, niti se bogovima čini da sami prolaze kroz promene. To je zato što je vreme potrebno za ovo, ekstremno dugo-ne može se izračunati ljudskim vremenom.

Što se vremena tiče, različite dimenzije imaju različita vremena. Vreme je neverovatno kompleksno. To je skoro kao zupčanici različitih veličina u časovniku, ali milijardu ili trilion puta složenije od toga. Ne može se generalizovati nijednim ljudskim konceptom. Ima sopstvenu revoluciju i sopstveno vreme. Te supstance su potonule, noseći sa sobom te varijacije. Dostigavši ljudski nivo, ljudi smatraju ljudski um složenim. Zapravo, ja vam mogu reći da je ljudski um zaista jako složen jer je prošao kroz veoma razvučen period vremena, pre nego što je stigao ovde. Tokom tog veoma razvučenog perioda vremena, vaš život je poneo sa sobom stvari sa svakog pojedinog nivoa. Naučnici danas znaju da je sedamdeset procenata ljudskog mozga neiskorišćeno. To jest, ljudska inteligencija je redukovana. Da nema ograničenja ljudske inteligencije i da ljudi imaju pameti koliko i bogovi, tim vašim komplikovanim mislima bilo bi užasno da postoje u ljudskom društvu. Teško je reći koje bi se promene desile u ljudskom društvu. Kad smo ovde, hoću usput da vam kažem da sadašnji razvoj ljudskog društva nije dobra stvar. Ljudskoj pohlepi nema granica. Zaista je loše kad osoba dostigne visok nivo, a i dalje je pohlepna, nadajući se da ode još više. Zašto je tako? Kad bi ljudi prevazišli stanje ljudskih bića ili ono što ljudska bića mogu znati, za čovečanstvo bi to bilo izuzetno opasno. Razlog zašto je ljudska inteligencija ograničena je to što je ljudima zabranjeno da toliko znaju, tj. da imaju toliko puno pameti.

Već kad smo došli dovde, možda mogu da iznesem još nekoliko primedbi. Razmislite o sledećem: kad bi svako od vas zaista obraćao pažnju na svoje sopstvene misli, ustanovili biste da se one momentalno menjaju. Mnoge misli mogu da iskoče u sekundu, a vi nemate pojma odakle su došle. Neke misli su zbilja bizarne-to su te različite predstave iz vaših prethodnih života. One će se pojaviti kad naiđete na problem. Nakon rođenja, svaki čovek stiče predstave koje su sebične i štite njegove interese i to je razlog zašto ljudi postaju sve više i više nemoralni. Usled ovoga, ljudska bića mogu samo pasti niže, umesto da se uzdignu na više nivoe. Prosvetljena bića, Bude i bogovi dolaze da spašavaju ljude jer vide ove stvari. Naravno, takođe su uključeni brojni, drugi složeni faktori. Bogovi neće spasiti bilo koga - svi oni samo gledaju da spase svoje ljude. Naravno, razotkrio sam još jednu tajnu. Ja sam jedini koji je odbacio sve ove stege da bih sve spasao. Neki ljudi kažu da je Učitelj milostiv što vas spašava. Zapravo, ima tako puno stvari koje vi ne možete znati. Vama nikad neće biti dopušteno da znate koliko je teško spasiti vas. Razmislite: te vaše komplikovane predstave uključuju stvari na različitim nivoima neba, u različitim rajevima i različitim domenima. Sada u Kini postoji izreka, po kojoj obaviti nešto znači “uravnotežiti stvari podjednako.” Kako uravnotežiti ove stvari podjednako?

Bilo je puno primedbi o spašavanju ljudi, ali niko ne zna kako da spasi ljude na više nivoe-to je previše teško. Kao što sam upravo rekao, sva Prosvetljena bića gledaju da spase svoje sopstvene ljude, ona ne uključuju druge ljude i trude se da ih isključe. Kad su uključeni drugi ljudi, ona ne samo da ih ne mogu spasiti, već bi se i sama mogla naći u nevolji. To je zato što je ovaj svet suviše komplikovan. Čak i koncepti dobrog i lošeg variraju na izvesnim nivoima. Oni nemaju ljudske koncepte dobrog i lošeg. Kad narušiš njihove stvari, možda ćeš narušiti puno toga njihovog, pa će se njihovi svetovi možda promeniti i tako dalje. Možete li preuzeti odgovornost za to? Ne možete. Činiti to na silu bilo bi isto što i činiti nešto loše - čak i ako pokušavate da spasite ljude. Nije to onako kako zamišljate. To je izuzetno težak poduhvat. Svaki dodatni učenik dodaje mi na breme. Ali ja i  dalje želim da vas spasim i daću sve od sebe da vas spasim više, što je više moguće. Daću vam jednostavan primer: Recimo da želim da vas spasim, ali vi verujete u neku religiju. Ta religija je bila ispravna, ali sada više ne može da spasava ljude i postala je jedan oblik politike. Da bih vas spasio, ja vam moram dati informaciju da vas ta religija više ne može spasiti. Neće li ta religija biti uvređena? Zato će ona vršiti opstrukcije i praviti smetnje, pa će čak i činiti loše stvari raznih vrsta. Ovo je jednostavan primer.

Naravno, stvari sam raspravio u ovom obimu zato što ste svi vi u publici moji učenici Dafe. Ne možemo reći da je puno religija u prošlosti bilo rđavo. Ja priznajem da su religije poput budizma, hrišćanstva, katolicizma, takođe i judaizma i nekih drugih religija, bile ispravne. Ali u ovom, sadašnjem, istorijskom periodu, gde je ljudski mentalni sklop modernizovan u današnjem društvu, ljudi više nisu sposobni da koriste svoju prvobitnu ljudsku prirodu i stari mentalni sklop da shvate te religije. To će reći, vaš mentalni sklop je iskopčan od njihovih originalnih učenja. Pošto više ne možete da ih razumete, one vas više ne mogu spasiti i one se više ne brinu o vama. Ipak se ljudi iz religija hvališu i razmahuju svojim zvanjima, da bi drugi verovali u njih i da bi ih materijalno obezbedili. Oni teže slavi i ličnoj dobiti, čak postaju političari. Zato razmislite i osvrnite se: jesu li te religije i dalje ispravne? Nisam rekao da Bude, Taoi i bogovi nisu ispravni. Mislim na religije. Religije su stvorila i priznala ljudska bića. Bogovi ne priznaju religije - oni obraćaju pažnju samo na ljudsko srce. Iako je vaš cilj da odete na nebo nekog Bude ili Isusa, vaše ponašanje tome ne odgovara. Ako je cela religija takva, možete li je nazvati ispravnom religijom? To je teško reći. Ja moram biti odgovoran prema svima vama. Ovo vam govorim bojeći se da biste mogli biti sputani od strane tih religija, koje vas ne mogu spasiti.

Kao i svi ostali, ja sam tu da bih prisustvovao ovoj konferenciji. Obratiću se bilo kom problemu koji zapazim.

Dok sam slušao izlaganja učenika, neki od vas više nisu mogli mirno sedeti, hteli ste da učenici skrate svoja izlaganja, da bih ja mogao govoriti. Ova Fa-konferencija je događaj za razmenu iskustava. Hajde da je ne remetimo. Ja predajem o Fa sa specifičnim ciljevima i da bih pogodio specifična pitanja. Kad zapazim te probleme, ja dam objašnjenje, da bih pomogao vašem napretku. Naravno, takođe ima brojnih pitanja koja se javljaju tokom kultivacije. Ja sam više puta rekao da naša praksa kultivacije u bilo kom delu sveta treba da sledi način i formu koju ima u Kini. Zašto je tako? Kao što znate, kinesko društvo se može smatrati krutim po pitanju regulisanja ljudi. Ako u tako krutom društvu možemo da rasejemo Fa, širenje Fa u bilo kom društvu u budućnosti verovatno se može izvesti bez da se izazove ikakva šteta. Drugim rečima, tokom godina predavanja Fa, ja sam ljudima u Kini govorio kako treba da rade stvari. Da bih obezbedio gladak i zdrav razvoj, ispravljao sam probleme kako su nastajali. Svi vi, iz drugih zemalja i područja, treba da sledite ovo, da bi Fa imao manje zaobilaženja, a praktikanti trpeli manje štete. Ovo je cilj.

Praksa kultivacije je izuzetno ozbiljna stvar. Dopustite da vam kažem da u razvoju ljudskog društva, nijedan jedini događaj nije slučajnost. Moje viđenje razvoja ljudskog društva je potpuno drugačije od vašeg. Sva ljudska misao i svo umovanje je u interesu njegove sopstvene nacije, oblasti ili čak njega samog, sve ideje oformljene na takvoj osnovi su ljudske misli. Ja ne posmatram stvari na taj način. Ja ne analiziram istoriju, niti gledam na celokupan razvoj čovečanstva na isti način kao vi. Velika je verovatnoća da je ono što ljudi opažaju suprotno od istine, jer njihovo polazište je traganje za srećom među njima. Bogovi hoće da ljudi što pre otplate svoju karmu dok su među ljudima, da bi se mogli vratiti na svoja prvobitna mesta i onda živeli lako i udobno. Ovo je suštinska razlika. Za to vreme, ljudi žele samo da ovde žive udobno. Naravno, ovo je ono kako oni misle dok ne dobiju Fa. Ako dobiju Fa, njihov mentalni sklop se menja i postaje potpuno drugačiji. Zato ja često kažem da je to dobra stvar, a ne loša stvar, da ljudi malo muče muke i prebrode neke tegobe. A zašto je tako? Kad ljudi hoće da se zaštite, njihove misli se rađaju iz sebičnosti-želje, da služe sami sebi. Oni ne žele patnju, već samo sreću i blagostanje. Ali razmislite. Sva ljudska bića, uključujući mnoge ljude u zapadnom društvu, žude za srećom i blagostanjem. Istina je da su, u poređenju sa Kinom i mnogim azijskim zemljama, tamošnji životni uslovi mnogo bolji. Oni to smatraju velikom srećom, ali zapravo, oni trpe druge teškoće. Smrtnici ne mogu izbeći patnju koja proističe iz rađanja, starenja, bolesti i smrti. Još gore su poteškoće prouzrokovane naletima emocija usled neostvarenih želja. I njima se može činiti da su im životi besciljni i da ne znaju za šta žive. Oni se osećaju izolovani i usamljeni. Nepodnošljiva usamljenost je nešto najopasnije za ljude i to je takođe velika tegoba dok se vežba kultivacija. Zato u procesu podnošenja teškoća ili u različitim sredinama, ljudi mogu da vežbaju kultivaciju i da se unaprede. Nije loše mučiti se i iskusiti malo jada, jer kako bogovi to vide, nakon muka se vaša karma rastvara. Koliko god da vaša nevolja može biti ozbiljna, morate je izneti kako valja, sa veoma mirnim i smirenim stanjem uma. Baš kao što sam rekao, kad doživite razmimoilaženje s drugima, potrebno je da preispitate svoje unutrašnje biće, da bi unutra našli greške-ne tražite ih izvan. Kad to radite, vaš šinšing se iz osnove popravlja.

Ranije sam pominjao izreku iz sveta kultivacije: neki ljudi su “već u Taou, bez da vežbaju Tao.” Šta ovo znači? Ovakva osoba ima oskudna sredstva u društvu svakodnevnih ljudi i stalno nailazi na probleme. Ali uvek kad se dese nevolje, ona je sposobna da bude dobra prema drugima i da pronađe greške unutar sebe. Ova osoba je zaista najbolja vrsta ljudskog bića. Ako nastavi da se vlada na ovaj način i ako bude mogla da istraje do poslednjeg časa svog života, videćete da će ona dobiti Tao. Kako može da dobije Tao? Na primer, svi vi znate da se zapadne religije razlikuju od onog što ja danas predajem, isto kao i kultivacione prakse na istoku. Oni veruju u “veru.” Dok god imaš vere u Gospoda ili Isusa (Hrista) i slediš božja učenja, moći ćeš da odeš na nebo. To je ta ista ideja.

Naravno i zapadne religije su, zapravo, kultivacione prakse. Zašto je tako? Kad se čovek moli, on ispoveda šta je loše učinio. Sledeći put, on radi pravu stvar i više ne ponavlja istu grešku. Njegovo ponašanje postepeno postaje sve bolje i bolje i ne ponavlja ranije greške. Zar se ne ponaša bolje? Zar on ne unapređuje sebe dok kultiviše šinšing? Kultivacija je kultivacija uma. Pa zar on ne uzdiže svoj um? I nije li ova vrsta uzdizanja praksa kultivacije? Njemu svejedno nedostaje jedna stvar: Naša praksa kultivacije istovremeno uzdiže i telo i dušu, dok njegov način kultivacije kultiviše samo um. Zato će mu na kraju njegovog života suditi Isus Hrist ili bog zapadnjaka, Jehova, kako bi se ustanovilo da li on ispunjava kriterijum da se uzdigne na nebo. Ako ispunjava, on će za njega stvoriti božansko telo i odvešće ga gore na nebo. Naš današnji način kultivacije, s druge strane, je sličan karakteristikama nekih starih praksi kultivacije na istoku. Dok popravljate svoj šinšing i vaše prvobitno telo (benti), takođe se transformiše i zamenjuje visoko-energetskom materijom. To je osobina našeg načina kultivacije.

Što se tiče kultivacije tela Bude, rečeno je da će se, dok čovek tokom svoje prakse kultivacije sve više popravlja svoj nivo, u njegovom dantijenu
 pojaviti Besmrtno dete. Besmrtno dete stalno raste. Kad postane vidljivo, ono će nositi lik malog Bude ili malog Taoa. Ono raste sve veće i veće. Kad poraste do veličine tela čoveka, ono će zameniti originalno telesno telo čoveka. U budizmu se veruje u Nirvanu
-telesno telo se ne nosi sa sobom. Oni koji imaju sposobnost da vide, mogu da uoče da kad se odbaci telesno, iz tela ustaje Buda i uzdiže se. Ljudi Istoka i Zapada imaju drugačije poglede jer danas se njihove kulture razlikuju. U stara vremena, neki ljudi na Zapadu su takođe kultivisali Tao i neki su takođe kultivisali svoja tela. Samo što su moderni Zapadnjaci izgubili ovo nasleđe.
U poslednjih nekoliko godina, ja sam bio u različitim krajevima. U planinama Australije sam video božanstva bele rase, svi oni su zemaljska božanstva koja se kultivišu. Zemaljska božanstva takođe sam video na Alpima, u Evropi i na Stenovitim planinama u SAD. Sad kad ste ovo čuli, nemojte se zanositi - ne biste ih našli da odete tamo. Drugim rečima, ona se neće usuditi da se sretnu s vama. Zašto? Jer ono što vi kultivišete je Dafa, nešto izuzetno ispravno. Dopustite da vam kažem da vi ne osećate da je to izuzetno ispravno usled činjenice da kultivacija vašeg površinskog tela napreduje jako sporo. S druge strane, kad vežbate kultivaciju, transformacija mikroskopskih supstanci vašeg života napreduje veoma brzo. Zašto napreduje tako brzo? Jer je telo s početka vašeg života ionako na nebu. Ipak ovaj koncept “neba” nije isti kao ljudski koncept rastojanja, kao što vi zamišljate. Razmislite na čas. Ako s Marsa posmatrate Zemlju, nije li Zemlja na nebu? I ona je na nebu. Uzmite prostor koji je manje od par santimetara daleko od vašeg prsta dok upirete u njega, nije li to nebo? I to je nebo. Nije kao nebo koje vi zamišljate ljudskim konceptom rastojanja. Na primer, od makroskopske materije do mikroskopske materije, poput ćelija u ljudskom telu, ćelije su sačinjene od molekula, pa slede atomi, atomska jezgra i neutroni, dok se na dospe do tačke kvarkova i neutrina. Ovo je i dalje veoma elementarno. Može se nastaviti dalje, do još  mikroskopskijih nivoa. Iz perspektive ljudskog koncepta rastojanja, među njima, budući da se nalaze u vašem telu ili u bilo kom predmetu izvan vašeg tela, nije veliko rastojanje, i skoro da su sjedinjeni. Raspon tog kosmičkog tela, međutim, je ekstremno velik. Što je supstanca mikroskopskija ili što je mikroskopskija čes to tica supstance, veći je njen sveukupni domen. Jedna čestica je sićušna, ali pošto je celo to telo sačinjeno od nebrojenih čestica, ono je ekstremno veliko i čak prevazilazi raspon dimenzije ljudi. Dimenzija ljudi se čini jako velika, a zapravo uopšte nije velika.

Bez obzira na kakvu vrstu nevolje naiđete tokom svoje kultivacije, ako u potrazi za razlogom možete započeti od sopstvenog preispitivanja, moći ćete da razrešite bilo koji problem. Kad naiđete na probleme, treba da tragate unutar sebe. Kao što sam malopre rekao, nije to zato što vas drugi tretiraju kako ne bi trebalo, već s vama nešto ne valja. Na primer, ako je golemo kosmičko telo u harmoniji, ali kod vas postoji nesaglasje i zapetljana situacija se dešava samo tamo gde ste vi, vi ste onda taj koji nije u saglasju s drugima. Kad budete sagledali razlog unutar sebe i ispravili taj problem, situacija će postati harmonična i mirna i svi će se ponovo lepo ponašati prema vama. Upotrebio sam jednostavan primer da ilustrujem ovaj princip.

Pošto je ovo Fa-konferencija i ljudi su ovde da daju svoja izlaganja, mislim da s tim treba nastaviti. Sutra ću vam se ponovo obratiti i tada ću odgovarati na vaša pitanja.

Rekao sam vam da kultivacija nije laka. Izdržali ste mnoge teškoće. Teškoće se trpe samo u ispravnim religijama ili ispravnim praksama kultivacije. Kad bi praksa mogla glatko ići, bez ikakvih poteškoća, to se ne bi moglo nazivati kultivacionom praksom i ne bi moglo dovesti do dostizanja Ispunjenja-ovo je apsolutna istina.

Kad govorimo o kultivacionim praksama, iskoristiću ovu priliku da pomenem niz različitih religija, koje danas egzistiraju u društvu. Takođe bih hteo da razjasnim da naš Falun Dafa nije religija, a ja se nikad neću baviti religijom. Naš Falun Dafa apsolutno nije religija. Dopustite mi da vam takođe kažem da analogno rasejavanju Fa u društvu, na izvesnim nivoima ovog kosmosa postoji princip pod nazivom “uzajamno-podsticanje i uzajamno-suzbijanje.” To jest, dok ja predajem pravedni Fa, za uzvrat se javljaju zla učenja. To je posledica principa uzajamnog-podsticanja i uzajamnog-suzbijanja. Gleda se to, koju praksu će neko usvojiti i koji princip će izabrati da se u njega prosvetli u ovoj situaciji. Pošto su ljudi pali na ovaj nivo sopstvenim zaslugama, oni su tako sebi stvorili prepreku u vidu opsene. Ono što postaje kritično usred ovog lavirinta je da li i dalje možeš da prepoznaš ispravan put kultivacije i čemu težiš. Zapravo, nije bilo lako dobiti mogućnost da se sedi ovde i dobije Fa. Vi nemate pojma koja vas je od vaših različitih svesti vodila - bilo namerno ili nenamerno - da prevladate mnoge teškoće, da biste mogli dobiti ovaj Fa.

Ima i nekih sekti, koje se šire. Sve one uče o kraju sveta-sve one govore o tim stvarima. Naravno, ja sam rekao da katastrofe zaista postoje. I budizam veruje u njih, i hrišćanstvo, katolicizam i taoizam dele isto gledište. To je zakon evolucije kosmosa, ali apsolutno nije onako kako u sektama propovedaju. I ja sam, takođe, zapazio da bi takav jedan događaj zaista mogao postojati u određenom trenutku vremena, ali to nije nešto nerešivo. Svima ovde, krajnje ozbiljno, mogu da objavim da sve te navodne katastrofe na Zemlji, propast univerzuma i tome slično, u 1999. godini, apsolutno ne postoje. Zašto bi bilo katastrofa? Hajde da vam iskažem princip. Pretpostavimo da sva materija trune, kako se raspada moral čovečanstva. Drugim rečima, ona se pokvarila. U ovom času, ljudske kulture su u haosu-one su zbrkana kombinacija koječega i ljudske rase se sve više i više mešaju. Ovo je zaista poteralo čovečanstvo da sklizne do veoma opasne fazu-to je definitivno. Kao što sam rekao, katastrofe se dešavaju jer se čovečanstvo iskvarilo.

Zašto su onda te takozvane “katastrofe” nepostojeće? Rekao sam da sada u Kini postoji 100 miliona ljudi koji uče našeg Dafu. Takođe imamo puno praktikanata svuda širom sveta, koji uče ovog Dafu. Broj je postao prilično zamašan. Ako se svi oni trude da budu dobrodušni, kultivišu se i ponašaju se kao dobri ljudi, šta će biti sa svim tim dobrim ljudima u slučaju da Zemlja ili univerzum, budu uništeni? Nije li to taj princip? Uništenje nastupa samo kad planeta više ne valja. Pored tako puno dobrih ljudi, kako se može uništiti? Drugim rečima, takva opasnost više ne postoji. (Aplauz) Ovo sam vam rekao jer su svi koji ovde sede došli da uče Fa. Pošto sam već dotakao ovo pitanje, objasniću vam detaljno, da biste dalje mogli odagnati te zle stvari i haotične ideje.

Svi vi znate da ja predajem Fa i nudim spasenje ljudima. Pošto je svima vama ovde lično koristio, svi ovde veruju u njega. Istinski učite ovo, započinjući od Fa i njegovih principa. Mogu vam reći, međutim, da ja nisam ovde da bih ponudio spasenje samo ljudima, ovo što radim uključuje i ponudu spasenja ljudima. Pošto su koncepti o kojima govorim veoma visokog nivoa, možda će nekim početnicima među vama biti teško da prihvate. Ranije sam pričao o tome šta se dešava kad se celokupni kosmos odmetne od suštinske prirode kosmosa i postane nečist (prirodu kosmosa sam već jasno objasnio u Džuan Falunu - suštinska priroda kosmosa je Džen-Šan-Ren
). Kad sva stvorenja, materija i bića u kosmosu postanu nečisti, to je odmetanje u odnosu na suštinsku prirodu kosmosa, odmeću se od Fa. Fa kosmosa je stvorio životne sredine za bića na različitim nivoima. Kad bića i supstance tokom dugog vremenskog perioda postanu nečiste, one više ne ispunjavaju zahteve Fa na tom nivou. To je ono zašto bića mogu pasti - ona se spuštaju kad više nisu u skladu. Što lošija postanu, niže padaju, dok ne stignu do nivoa čovečanstva. Ovo, ipak, nije poslednja stanica.

U ovom scenariju, ako se takav problem desi za supstance na krupnom, punom planu, opasnost postaje veoma ozbiljna i teška za otkriti. Da ja nisam predavao ovaj Fa i da vi niste došli da učite ovaj Fa, niko ne bi shvatio sadašnji stepen raspada ljudskog društva. Pošto vi učite Fa i shvatate, kad se osvrnete na ljudsko društvo, vi možete da vidite koliko je ljudska vrsta postala loša. Iako vas danas učim ovaj Fa kosmosa, u prošlosti čak ni bogovi nisu znali za njega. Nijednom biću nije bilo dopušteno da zna da postoji Fa kosmosa. Oni su znali samo to da kosmos ima različite zahteve za to kakva će biti bića na svakom od nivoa-oni uopšte nisu znali ništa konkretno. Stoga, iako je dug vremenski period u kosmosu, tokom kog su se oni polako odmetali od svog Fa, oni ne mogu da opaze proces tranzicije. Ja sam preuzeo tako ogroman poduhvat. Zašto ja radim ovo? Postoje razlozi u pozadini. Naravno, sada ih ne mogu iskazati.

Ono što hoću da kažem je da ovaj zadatak, koji ja preuzimam, ne nudi spasenje samo ljudskim bićima. Ja, isto tako, želim da ispravim sve izopačene živote i supstance. (Aplauz) Inače će i tamo gore biti opasno, a za vas neće biti bezbednog mesta, bez obzira na koliko visok nivo vam omogućio da se kultivišete. Zato treba uraditi sve ovo. Vi nemate predstavu koliko je teško izvesti ovako nešto. Iako sam vam ovo objasnio, vi ipak ne možete da vidite šta sam ja uradio tamo na drugoj strani. Lik koji nosim je naprosto lik ljudskog bića, Li Hondžija, sa celokupnom ljudskom figurom, koja sedi ovde i obraća vam se. Zato treba naprosto da me smatrate ljudskim bićem, poput vas. Ovo o čemu sam raspravljao nije nešto što poziva na uzbunu - ja samo predajem Fa i pričam vam o principima kosmosa. Da li ćete verovati i da li se možete kultivisati, u potpunosti zavisi od vas samih.

Kad smo već to pomenuli, takođe bih iskoristio ovu priliku da vas obavestim da je, u osnovi, ovaj kosmos već ispravljen i samo čovečanstvo i supstance u najspoljnijem sloju ostaju nedovršene - ali napreduje se ka svršetku. Moj gong
 u stanju je u potpunosti da kontroliše da se ovaj sloj materije ne pocepa, da ne eksplodira ili druge takve aktivnosti-on ga potpuno može kontrolisati. (Aplauz) Znači da fenomen predskazan u istoriji više apsolutno ne postoji. Naravno, pomenuo sam i to da ja moram da ispravim sve što ostaje, da bih izvršio ovaj zadatak. Ranije sam dao primer sa trulom jabukom. Ako je jabuka već trula, zadržati je, bio bi loš postupak. U očima bića sa veoma visokih nivoa, čovečanstvo je kao smeće. Oni ljude ne smatraju sopstvenom vrstom: “Hoćeš da ih poštediš, zašto? Ako ćeš ih zadržati, moraš ih ispraviti.” Ovo se ne odnosi samo na čovečanstvo-uključene su sve supstance, biljke, životinje i brojne stvari na Zemlji.

Ovo što danas radim ima za cilj ispravljanje čovečanstva i supstanci celokupne Zemlje-ja mogu sve to. Budući da za druge organizme, biljke i životinje, nije neophodno da shvate Fa, njih naprosto mogu direktno da pretvorim - direktno ih re-kreirajući ili asimilujući ih. Kako bilo, hajde da pričamo samo o ljudima. Nemoguće je ispraviti svaku osobu na Zemlji. Zašto je tako? Jer su neki ljudi postali previše loši da bi im se dopustilo da znaju o Fa. Čak i ako znaju za Fa, njima nije dopušteno da ga uče, jer to više ne zaslužuju. Priličan broj ljudi je ovakav, taj broj je veoma velik. Šta da se radi? Ja nikad nisam rekao da će se čovečanstvu na Zemlji desiti katastrofe. Ipak vam mogu kazati da nije slučajnost što se u poslednje vreme u društvu javlja tako puno neizlečivih bolesti i svakojakih prirodnih nepogoda. Moderna nauka ne može da prepozna da su sve supstance živa bića i da sve one imaju živuću stranu; ona objašnjava samo fizičke pojave na površinskom nivou i nije sposobna da otkrije živu prirodu supstanci. Znači, izvesno je da će čovečanstvo doživeti eliminaciju na širokoj osnovi. Oni koji nisu tako dobri će sigurno biti odstranjeni. To je kao neophodnost metabolitičkog procesa u ljudskom telu: neodgovarajući delovi se odstranjuju. Tako nešto će se desiti.

Zapravo, to se dešavalo u svakom istorijskom periodu. Ovako je nekoliko hiljada godina. Ljudi odstranjuju pokvareno i prisajedinjuju sveže, njihova tela imaju metabolizam. Tako je i sa Zemljom i takva su i ljudska društva-postoji rađanje i umiranje. Ipak, ono što ja kažem je da će se ove pojave dešavati razornije i na široj osnovi. Oni ljudi, koji imaju zbilja puno karme, na ovaj način više neće moći da nastave da postoje. Pa, kako se Zemlja može sačuvati? Baš kao sa vašom praksom kultivacije, kako se vaša tela transformišu, tako se pravi nova Zemlja. Neki ljudi se pitaju, jednom kad se napravi nova Zemlja, hoćemo li se nečim prevesti tamo. To je ljudski način razmišljanja i ljudski koncept.

Kao što sam ranije rekao, sva materija u kosmosu je oformljena sekvencijalnom formacijom mikroskopskih supstanci i čestica, koje sačinjavaju veće čestice, dok se stigne do ćelijskog nivoa-čestica veličine molekula, koje ljudi danas mogu da vide. To znači da su sve supstance ispod molekulskog nivoa obnovljene i ostaje samo ovaj površinski nivo molekula ili čak još više spoljni nivoi. Drugim rečima, Zemlja koju sačinjavaju mikroskopske čestice ispod površinskog nivoa molekula, je već obnovljena. Ove supstance na dimenziji površinskog nivoa će dobrim ljudima, koji ostaju da bi otišli na novu Zemlju, jednog dana dopustiti da ne znajući ustanove, da se svet odjednom promenio ili bi se jednog jutra mogli probuditi i otkriti da je sve na zemlji obnovljeno. Osim ovoga, ljudi možda neće osetiti ništa drugo. Ljudi će moći da osete promenu, ali neće biti nikakvih potresa.

Zašto je tako? Jer je svaki nivo materije nižeg površinskog nivoa sačinjen od mikroskopske materije. A kad se mikroskopska materija raspada, materija na površinskom nivou se takođe raspada i nestaje, njen raspad je neprimetan i neopaziv, kao nestajanje magle ili dima. U to vreme, ljudi će se i dalje nalaziti na istom mestu, ali sada već na novoj Zemlji. Ono zašto vam govorim ove stvari je da vas sve obavestim da u jednu ruku, takozvane katastrofe ne postoje, s druge strane, opasno je ne biti dobar čovek. Ovo pitanje je u direktnom odnosu sa današnjim čovečanstvom, kao i sa našom kultivacionom praksom.

Sledeće, iskoristiću ovu priliku da vam takođe kažem da niko ne treba da traži novitet u mojim rečima, citira ih izvan konteksta ili da ih nemarno širi, vezan za oduševljenje ili razne druge vezanosti. Vi, kao učenici, treba da znate šta vam je činiti. Meni se i dalje čini da neki ljudi ne mogu da zadrže stvari za sebe. Hajde dalje da objasnim ovo. Zašto su ljudi to što jesu? Zašto se za njih kaže da su tako manjkavi? Za početak, imaju malo pameti. Osim toga, oni moraju da rade stvari pomoću ruku i nogu, kroz fizički napor i naporan rad. Jedan bog, s druge strane, ne mora ni da mrdne svojim rukama ili nogama da bi nešto učinio. Taj bog to može da obavi svojim umom-sve na šta pomisli će se ostvariti. To je zato što gong jednog boga postoji u česticama u rasponu od ekstremno mikroskopskih do veoma makroskopskih i svaka od tih čestica nosi lik tog boga. Njegov gong sadrži čestice svih veličina. Onda kad taj bog želi da oformi neki predmet, on će ga stvoriti istovremeno iz najmikroskopskijeg nivoa, do svih drugih nivoa, kao i do površinskog nivoa. Dok taj bog misli, njegov gong daje postojanje predmetu koji je ranije bio nepostojeći i to u veoma brzom vremenskom polju. Eto zašto jedan Buda ima tako velike sposobnosti i zašto je jedan bog tako moćan.

Ljudska bića, s druge strane, su krajnje manjkava. Da bi išta obavila, ona moraju da vrše rad svojim sopstvenim fizičkim telima. Da bi sagradili zgradu, puno ljudi mora ići gore-dole, baš kao stotine molekula koji su zauzeti radeći ovde i onde, tamo-ovamo. Ovo je najnezgrapniji način. Osim toga, kad jedan Buda želi da uradi nešto-za razliku od ljudskih bića koja obavljaju stvari u ovom ljudskom vremenu-to se obavlja u dimenziji najbržeg vremena. Zato se u ovoj dimenziji može trenutno izvršiti u ljudskom vremenskom polju, čini se da je izvršeno samo jednom misli. Što je viši nečiji nivo kultivacije, on je moćniji i može da upravlja sa više vremenskih polja.

Sada ću odgovarati na pitanja.

Pitanje: Moj četvorogodišnji sin jako voli da čita Učiteljev Džuan Falun i članke, ali ne voli da radi vežbe. Da li se to smatra kultivacijom?

Učitelj: Mala deca nisu kao mi, odrasli. Mala deca vole da se igraju. To je njihova priroda i ne može se smatrati za vezanost, jer ona naprosto žive na taj način. Ako je dete sposobno da uči Fa, najbolje je dati mu da uči. Ja jako volim da posmatram decu jer su njihove misli, umovi i tela tako čisti. Ako se kultivišu, ona mogu da napreduju jako brzo. Ona nemaju ništa od onih vezanosti koje se razviju kasnije u životu. Kad slušaju predavanja Fa, neka deca se igraju dok slušaju, kao da ništa ne čuju. A zapravo sve čuju. Ako ih upitaš, shvatićeš da sve znaju. Jako je dobro ako dete može da vežba vežbe, ali to nije izvodljivo ako je previše malo. Pošto je malo dete, ono mora da se igra. Malu decu treba drugačije tretirati.

Pitanje: Šireći Fa među belcima, zapazili smo da neki od njih ne mogu da se odreknu svoje vere u Isusa. Kakav uticaj ovo ima na njihovu kultivaciju u Dafi?

Učitelj: Govorio sam o pitanju “bez druge discipline.” Ako neko ne može da se fokusira da kultiviše isključivo Dafu, on ne može dostići Ispunjenje u našem Dafi. Još ranije sam rekao da se celokupan kosmos ili čak i veći domen, odmetnuo od Fa. Zar to ne uključuje čovečanstvo? Nisu li ljudska bića uspostavila religije? Ako su se sva bića u kosmosu odmetnula od Fa, zar među bićima koja su se odmetnula od Fa nisu i nebesa u koja ljudi veruju? Ako su neba Buda, Taoa i bogova deo toga, razmislite kakav je to problem. Ko god da je predavao u tim godinama-Isus, Šakjamuni, Lao Ce ili Jehova-u vreme kad su oni prenosili svoje učenje, sva bića i životi u kosmosu već su dugo vremena bili odmetnuti od suštinske prirode kosmosa.

Hajde da vam dam primer najprostijim jezikom. Recimo da su neba Buda i Taoa napravljena od zlata, ali da su tokom dugog vremenskog perioda postala nečista i da više nisu bila od čistog zlata. I dalje su bila zlatna, ali je zlato bilo samo 18-karatno ili 16-karatno. Danas se Fa ispravlja; zlato je nezagađeno, čisto, 24-karatno. Međutim, sve religije ili načini kultivacije koje su oni ostavili iza sebe dolaze iz perioda 18-karatnog ili 16-karatnog zlata i ne mogu da zadovolje kriterijume za novo nebo bogova i Buda. Može li se osoba i dalje vratiti na nebo od čistog 24-karatnog zlata? Kad bi se makar jedan takav molekul vratio nazad, on bi zagadio to nebo, pa nije dozvoljeno da se to desi. Nije li to slučaj? Zato koristim ovu priliku da vam ukažem da više nijedna od religija na današnjem svetu-što uključuje sve one ispravne religije kojima su poučavale Bude, koje neću nazvati rđavim-ne može da obezbedi način da ljudi dostignu Ispunjenje.

Bez obzira koju religiju neko izabere i koliko se dobro kultiviše, čak i ako do kraja sledi ono čemu je učio jedan Buda ili Isus u tim godinama, najviše što može je da dostigne najviši princip koji su tada predavali Šakjamuni ili Isus. A ipak je to samo zlato od 16 ili 18 karata. Može li se i dalje vratiti na nebo od čistog zlata? Ovo ne znači da Šakjamuni i Isus nisu dovoljno dobri. Ono što kažem je da su se bića u celokupnom kosmosu odmetnula od Fa, a njih dvojica su među tim elementima—to je slučaj. Neću zalaziti u detalje, jer to je krupno pitanje. Ljudi se naprosto tvrdoglavo drže pogrešnog pravca, oni veruju samo u ono što mogu da vide. Ljudi takođe imaju veoma ozbiljnu, ukorenjenu naviku-oni ne gledaju na stvari racionalno, umesto toga, oni vole da postupaju emocionalno. Zbog svojih emocija, oni ne mogu da odustanu od stvari nasleđenih iz starih vremena i ne koriste svoj razum da analiziraju šta je tačno ispravno i pogrešno.

Pitanje: Na šta treba da obratimo pažnju kad širimo Fa među belcima?

Učitelj: Ljudi bele rase imaju drugačiji način razmišljanja od ljudi žute rase, poput nas, pa treba uzeti u obzir njihove posebnosti. Nemojte ih zbunjivati upotrebom zbilja komplikovanih kineskih načina razmišljanja i jezika. To će ih navesti da pomisle da je “ovo previše teško,” pa rezultat možda neće biti dobar. Zato je moj predlog ovaj: trudeći se da omogućite belcima da dobiju Fa, najpre im pokažite knjigu Falun Gong. Kad to prouče, mogu da čitaju Džuan Falun. Na ovaj način će im učenje ići relativno lako. Ako počnu čitajući Džuan Falun, u slučaju da ne shvataju, veoma je verovatno da će ih većina odustati. Naravno, ima i nekih koji su izuzetno dobri, pa im je dovoljan letimičan pogled da uđu. Drugi problem je što vi treba da nađete načina da ih navedete da završe čitanje knjige iz prve. Ako na pola stanu, biće im teško da ponovo nađu vremena za čitanje; ako im zatražite da je uče tj. pročitaju, sigurno će reći da nemaju vremena. Ovo je uvek slučaj. Zapravo, misaona karma je to što ih sprečava da nastave čitanje knjige, jer je uplašena. Nakon čitanja ove knjige, njihova misaona karma se može odstraniti.
Pitanje: Predstavili smo Dafu američkim radio stanicama, TV stanicama i štampi, ali nismo dobili nikakav odgovor. Treba li da nastavimo ove napore?

Učitelj: Svima ću reći jedan princip. Svi vi verovatno znate za doslednost kojom ja obavljam stvari. Ja sam rekao da se nikakav oblik religije nikad neće upražnjavati; ja vas ne beležim poimence u spisak članstva, kakve imaju svakodnevni ljudi. Mi nemamo formalnosti, nema kancelarija, niti ičeg opipljivog. Bilo šta opipljivo može pobuditi ljudske vezanosti, pa mu nema mesta u praksi kultivacije. Ono čega treba da se oslobodimo nisu samo novac, bogatstvo, slava i lična korist. Dopustite da vam kažem ovo: Pošto se naš Fa širi u ljudskom društvu i naprosto je ogroman, relativno govoreći, zahtevi za širenje tako velikog Fa moraju biti najviši. Vi nemate ideju zašto sam ja preuzeo ovakav put bez forme. Budući da je naš Fa tako velik, da bi to bilo pravedno prema njemu, mi smo prinuđeni da preuzmemo “veliki put bez forme” za širenje ovog Fa u sekularnom svetu. Puno je ljudi prethodno dolazilo da predaje Fa, poput Buda, zapadnog boga Isusa Hrista, pa čak i Jehove. Svi oni su grupisali ljude, bojeći se da ljudi inače neće dobro učiti, tj. da će pasti. Zato su ljudi okupljani, da bi se skupa kultivisali. Šakjamuni je tražio od svojih učenika da briju glave i nose kasaje.
 Isusovi učenici su odlazili u manastire. Mogu vam reći da razlog zašto su to činili leži u tome da je Fa koji su oni propovedali bio manji. Bez takvih zahteva, oni nisu mogli spasavati ljude. S druge strane, mi danas imamo tako ogroman Fa, da se zaista usuđujemo da otvorimo stvari i dopustimo da sve zavisi od vas-samo vaše srce je važno. Rekao sam da sam otvorio silno velika vrata. Zapravo, vi ne znate da uopšte i nema vrata. Potpuno je otvoreno-samo vaše srce je važno!

Recimo da ste došli iz različitih dimenzija i rajeva da dobijete Fa. Vaši ljudski umovi nemaju ideju. Ako želite da se vratite u svoje rajeve, razmislite: da li to možete izvesti sa metodima ili religijama iz prošlosti? Apsolutno ne. S druge strane, naš Fa danas može da spasi sva bića i vrati ih na njihova prvobitna mesta, jer ovo je Veliki Fa kosmosa. Budući da je to slučaj, sledi zahtev da način na koji se ovaj Fa širi u sekularnom svetu mora biti krajnje ispravan. Zato ja svima vama kažem da smo mi preuzeli najispravniji put. Mi od ljudi tražimo da se odreknu svojih ličnih koristi, osećanja i zanimanja za ugled. Počev od mene, svi mi odbacujemo te stvari. To nije sve. Mi takođe smatramo da dok rasejavate Fa u društvu svakodnevnih ljudi, treba da se povinujete načinima svakodnevnih ljudi i da ih ne kršite.

Šireći Fa, mi skoro da se nismo reklamirali oglasima, na TV ili u štampi, niti smo ikoga mamili slatkorečivošću. Ne, mi to nismo činili. Svi novinski izveštaji objavljeni u doba kad sam držao seminare o Fa nisu imali ništa osim suštine: Li Hondži je ovde. Jako mali broj učenika je oglašavao Dafu. Ipak su te aktivnosti bile njihov lični čin, oni su činili dobro delo za Fa kao pojedinci. Kad bi naš Dafa za promociju upotrebio bilo koju vrstu reklamnih medija, to bi nam oduzelo sjaj. Zato mi nismo krenuli u tom pravcu. Recimo da ste vi praktikant, a takođe i novinar ili urednik novina, ako bi želeli da promovišete Fa, to bi bio vaš lični čin-naš Fa to ne zahteva. Lični čin i lična želja da se čine ove stvari je lično opredeljenje. Želja da se individualno čine dobra dela nema veze sa našim Fa u celini.

Zašto tako puno ljudi uči Fa? Svi vi znate da je naš Fa dobar. Pošto je to Fa kosmosa, ko bi mogao reći da on nije dobar? Čak i najzlobniji pojedinici mu se protive iz vana, ali mu se dive iznutra. Zašto mu se protive iz vana? Oni znaju da kad bi se svako vladao prema Fa, došao bi red da oni budu odstranjeni. Zato je vaš lični čin ono što vi činite na rasejavanju Fa. Sam Dafa nema formalnosti bilo koje vrste. Mi smo preuzeli pravi “veliki put bez forme.”

Kad odete kući, svi vi ste regularni članovi zajednice. Mi vrednujemo samo vaša srca - mi nemamo nikakvu dogmu ili obavezujuće propise bilo koje vrste. Zaista se niko u prošlosti nije usuđivao da preuzme ovaj put. Bez obzira koja religija, ako biste ljudima rekli da idu kući i da se kultivišu bez angažovanja u religijskim ritualima ili ciljanim aktivnostima, ta religija bi se raspala. Oni se apsolutno ne bi usudili da rade ovo, jer njihov Fa nije bio dovoljno moćan; s druge strane, mi se usuđujemo da radimo na ovaj način. Kad odete kućama, svi vi ćete raditi svoje poslove i vaši životi će biti nepromenjeni. Ipak ćete se svi vi držati Fa u svojim srcima, kultivisati se i istinski se popravljati. Ranije sam rekao da ni Bude ni bogovi ne obraćaju pažnju, niti priznaju religije običnih ljudi-oni vrednuju samo ljudska srca. Zašto Bude nisu intervenisale kad su religije sabotirane? Zašto se Hrist nije umešao kad je crkva pustošena? Jer su te stvari bila dela ljudi. Ljudi su hteli da učine nešto dobro, pa su sagradili hramove ili crkve da ljudima pruže način da obožavaju nekog budu ili Hrista. To su bile formalnosti, koje su ljudska bića usvojila. Bogovi i Bude, s druge strane, cene samo ljudsko srce. Tako se mi ne angažujemo ni u kakvim formalnostima.

Naravno, kao što sam i ranije govorio, ima još razloga zašto ne treba da se petljamo u politiku. Mi apsolutno ne smemo da se mešamo u politiku. Razvoj ljudskog društva, stanje jedne zemlje i odnose među ljudskim bićima određuje socijalna evolucija. Obični ljudi to ne mogu narušiti tek tako. Sve što ljudi mogu je da se napnu da pokušaju da idu napred, da intenzivno uče da bi nešto postigli ili da imaju druge aspiracije, međutim, u odsustvu kosmičkih promena, obični ljudi ništa ne mogu da promene. Razvoj čovečanstva je na predodređenoj trasi i nijedan korak koji učini napred u svom razvoju neće otići u stranu. Znači, jedan kultivator prevazilazi običnog čoveka. Zašto bi se on brinuo o ljudskim stvarima? Političari u izvesnim religijama se zarad nezavisnosti, teritorije ili čak i nekog tzv. “statusa” angažuju u politici. Neki čak ubijaju ljude ili se angažuju u terorističkim aktivnostima-to je zlo. Ja kažem da oni nisu kultivatori. Kultivator se ne petlja u politiku svakodnevnih ljudi. Ti ljudi su naprosto političari. Ono što jedan Buda ili bog, želi jeste nebeski raj. Zašto se boriti za ljudsku teritoriju? Da li mislite da su ti ljudi kultivatori? Da li oni zadovoljavaju kriterijume? Ipak se ljudska bića ponašaju prema njima i cene ih kao da su božanstva. Zapravo, neki od njih čak nisu ni pristojni ljudi, oni će otići u pakao.

 

Pitanje: Da li je materijalna sredina ljudskog društva, koja postoji hiljadama godina jedan od faktora koji donosi misaonu karmu?

Učitelj: Da, naravno. Da nije ove materijalne sredine, vi ne biste proizveli nikakvu karmu. Bez sadašnje sredine ljudi, vi ne biste mogli da činite ni dobra, ni loša dela. Bez ove sredine, ne biste mogli biti ljudsko biće-ovo je sigurno. Ipak, ljudsko društvo u isto vreme ima svoje sopstvene posebne osobine, pa mora postojati.

 
Pitanje: Da li je demonska priroda američkog društva glavna prepreka koja sprečava da Amerikanci dobiju Fa?

Učitelj: Ne može se tako reći. Kad sam posetio unutrašnjost i neke male gradove u SAD, video sam puno ljudi dobra srca i belce dobra srca. Svi veliki gradovi na svetu su prilično haotični, dobri i loši ljudi su pomešani i teško je razlikovati dobre od loših. Obično ima izuzetno loših, zahvaljujući principu uzajamnog-podsticanja i uzajamnog-sprečavanja. Zato ne treba da pravite pojednostavljene generalizacije. SAD imaju svoje karakteristike. U razvoju modernog stila izopačenog ljudskog razmišljanja, što uključuje svako područje i polje, kao što su umetnost, kultura i ljudske vrednosti, one su za ceo svet odigrale glavnu ulogu. Ovaj moderni stil je izopačena kultura-to nije ljudska kultura. Ovo je izvesno. Mislim da je američka kultura pre pedesetih godina bila ljudska kultura. Ljudi su bili dosta dobri. Zapadni muškarci su imali džentlmenske manire i ponašali se veoma civilizovano, dok su se žene ponašale kako žene treba da se ponašaju. Mislim da je to bilo jako dobro. Danas se čini da muškarci i žene imaju istu ličnost. Naravno, ja ne kažem da SAD ne valjaju.

Kao što sam ranije rekao, ja samo govorim o promenama u ljudskoj vrsti. Danas su i ljudi u Aziji prilično užasni. Svi povređuju jedni druge i imaju loše namere. Ljudi nemaju pojma da kad se dve osobe sretnu, one su već počele da povređuju jedna drugu bez da puno toga kažu. To je zato što tokom duge kulturne istorije, život za životom, nikad ne znaš ko šta kome duguje. Pošto je prošlo izuzetno dugo vremena tokom kog su nastajale uvrede i zahvalnost, kad se ljudi sretnu, svaki želi da se njegova prošlost naplati, pa nemilosrdno povređuju jedni druge. Niste li rekli da se Kinezi u Americi ne slažu dobro? Svi vi gledate na površinu, dok ja vidim prave razloge. Ovo je taj razlog.

 

Pitanje: Demonska priroda deluje na mene. Ona se divlje kreće oko mog tela, i unutar njega. Ljudi oko mene, takođe, postali su crni, žuti, zeleni ili bledoliki, kao demoni...

Učitelj: Dopustite da vam ovo kažem: Dok neki ljudi tvrde da kultivišu Dafu ili se vi možda izdajete za učenika Dafa, ja moram proveriti jeste li pravi učenik Dafe-tu se ne može ostati na rečima. Moji učenici moraju istinski vežbati kultivaciju, a kad se suoče sa problemima, svoje vezanosti moraju potražiti postavljajući pitanje: da li je uzrok tome neki problem koji je u mojoj glavi? Kad jednom pročitaju knjigu, neki ljudi tvrde da kultivišu Dafu i da su naišli na ovaj problem, onaj problem. Njima je glava puna ljudskih stvari. Oni se svađaju s drugima kad naiđu na probleme i tokom tih trenutaka trvenja greške nalaze kod drugih, umesto kod sebe. Oni tvrde da su moji učenici, ali ja to ne priznajem. Ovo su nesumnjivo dve različite stvari. Naravno, ja ne mislim na ovo pitanje, ili ovu osobu.

Ono što kažem je da se svaki problem može razrešiti ako u sebi potražite nedostatke. Možda ćete naći da je neko učio puno haotičnih stvari i da mu je telo bilo okruženo zbrkanim porukama. Često je video užasavajuće prizore ili je njegovo telo imalo grozne reakcije. Iz tih razloga je došao da uči Dafu, znajući za silnu moć našeg Dafe. Ali ja vam svima kažem da je ovo dobijanje Fa vezano za  težnju. Ovako ne ide i ništa se neće dobiti. Ipak mi nemamo primedbi ako u početku imate ovakvu vezanost, kad tek treba da proniknete u Fa. Ali kad učite Fa, treba da se oslobodite ovakvih vrsta vezanosti. Tada se svaka situacija može razrešiti. Mislim da sam svima jasno objasnio svoje stanovište. Ovo pitanje je lepo razrađeno u Džuan Falunu. Treba da čitate knjigu i više učite Fa. Čitanje knjige može da reši sve vaše probleme.

 

Pitanje: Uvek sam osećao da sam dobra srca, ali zašto ne mogu da dostignem dobrotu koju je opisao Učitelj?

Učitelj: Ovo je dobro pitanje. Zapravo, samo pitanje je vezanost. Ne mislim da je vezanost napisati ovo pitanje, već se radi o tome da ste vezani za svoju dobrotu, koja ne može da se iskaže onda kad to poželite. Dok vaš nivo raste, uklonjeni deo vaših osećanja neće ostaviti prazninu-zameniće ga dobrota, koja postepeno raste. Među vama, mojim učenicima, koji sedite ovde, mnogi su se zaista kultivisali na veoma visoke nivoe, ali zašto nemate dobrotu tako visokih nivoa? Zapravo, dobrota bogova je potpuno drugačija od onog kako moderni ljudi zamišljaju dobrotu. Puno puta do sada sam pričao s vama o ovom pitanju. Da biste živeli u društvu svakodnevnih ljudi, nije vam dozvoljeno da na površini izgledate previše neobično. Kad biste prikazali previše dobrote, vi zaista više ne biste mogli da živite među svakodnevnim ljudima. Iz ovog razloga, vaša dobrota i sve ostalo što ste stekli kroz kultivaciju, razvija se velikom brzinom u najmikroskopskijim nivoima vašeg postojanja i razdvojeno je od vašeg površinskog sloja.

Ljudski životi su sačinjeni od čestica koje formiraju sekvence mikroskopskih čestica, do molekula koji su na površini najkrupnijih čestica; molekuli, opet, oformljuju ćelije. Dok nastavljate da se kultivišete, molekuli unutar vašeg tela (samo ovako mogu objasnim, budući da je ljudski jezik ograničen) i sve mikroskopske čestice vaših života prolaze drastičnu transformaciju da bi se uskladili sa kriterijumom Fa. Tako, kad završite kultivaciju dela sebe, to je kao da se on sklanja. Dok završavate kultivaciju sledećeg dela, i on će biti sklonjen-čak i vaša dobrota se sklanja. To je kao skladište koje za vas skladišti sve što ste stekli kroz kultivaciju. Vama bi bilo nemoguće da vežbate kultivaciju kad bi se vaše telo suviše brzo menjalo na površini. Zbog svake stvari koju ugledate, vama bi se plakalo. Ma šta uradili, bilo bi kao da deo vas koji je potpuno kultivisan to radi zajedno s vama-to bi bilo isto kao da bog čini ljudske stvari. Čak i onda kad biste radili loše stvari, to bi bilo jednako kao da ih je učinio jedan bog. Rezultat bi bio vaš pad. Da bih sprečio da se degradirate i da vam u isto vreme omogućim da održite svoju praksu kultivacije među svakodnevnim ljudima, deo vas koji je potpuno kultivisan se odmah razdvaja od dela koji još nije potpuno kultivisan i koji je i dalje sačinjen od grubih čestica. Večito se drži kao bog koji mirno sedi tamo preko u pozi lotosa, dok će onaj vaš deo koji još nije potpuno kultivisan stalno obitavati među svakodnevnim ljudima, kao ljudsko biće. Nastavljajući svoju kultivaciju iz unutrašnjosti ka spoljašnjosti, vi se postepeno ispunjavate. Kad se molekuli na najpovršinskijem nivou ispune i asimiluju, poslednji korak je finalno Ispunjenje. To je kurs kojim smo izabrali da krenemo.

Neki učenici pitaju: “Učitelju, ja se kultivišem, ali kako to da ne osećam puno poboljšanja i kako to da se neprilične misli ponekad i dalje odražavaju u mojoj glavi?” Ja vam govorim da ne budete nestrpljivi. Vi zbilja ne biste mogli da se kultivišete kad bi se sve ljudske supstance uklonile sa površine. Kad ne biste imali ljudskih misli, bili biste u stanju da osetite sve misli koje se javljaju u ljudima. Svaka pojedina reč, čin i misao modernog čoveka je sebična, pa čak ima nekih dubokih, nepristojnih misli, koje ne biste mogli podneti. Kako biste mogli živeti među njima? Kako biste mogli da se družite sa njima? Zato se tako ne može raditi. Na primer, ako ste u svom telu potpuno kultivisali stotinu delova, samo jedan deo se može ukloniti sa vaše površine, pa će vam se večito činiti da napredak na površini nije tako brz. To je normalno. Sad kad ste čuli šta sam upravo rekao, ne treba da mislite: “Aha, znači tako to ide. Onda neću da brinem i naprosto ću raditi šta hoću.” Ja govorim o principima Fa. Ako se ne držite strogih zahteva ili ako ne uspevate da se ponašate u skladu sa kriterijumima, ne može se reći da se kultivišete. Takav je odnos.

 

Pitanje: U času nepažnje, razotkriva se ono što jesam.

Učitelj: Nemojte previše strogo suditi o sebi. Zapravo, vi ste kultivator. U času kad možete da sagledate svoje nedostatke, vi ste već uzdigli svoje misli i već ste prevazišli starog sebe. Običan čovek ne može da sagleda svoje nedostatke. On misli da je sve u vezi njega dobro, kao da je cvet, zar ne? Pošto vi možete da kultivišete sebe, preispitujete sebe i sagledavate svoje nedostatke, niste li kultivator?

 

Pitanje: Učinio sam dve krupne greške i posle sam se jako kajao. Da li je to moja sporedna svest (fu jiši) bila na delu ili moje poruke?

Učitelj: Ako ste nešto učinili među običnim ljudima ili ste učinili nešto loše, ne možete reći da vi niste taj koji je to učinio. Niti možete napraviti razliku da li je to bila vaša glavna svest (džu jiši) ili sporedna svest, jer vi ste jedno koherentno telo. Osim toga, ne možete reći da je sve ove stvari učinila vaša misaona karma, jer ih jednako prouzrokovala vaša slaba glavna svest. Ta karma će vas ometati dok god je ne odstranite. Dok ta karma nije uklonjena, svo njeno spoljno ponašanje treba smatrati vašim. Ako je snažno odbacite, ali ako ste sposobni da je razlikujete i održavate svoju glavnu svest jakom, biće drugačije. Znači, ako se ne odbranite od onog što ta karma učini, onda morate preuzeti krivicu. Kultivacija je eliminisanje tih loših stvari i istovremeno ojačavanje glavne svesti. Kad se vežba kultivacija, najbolje je ne misliti o stvarima koje su se desile u prošlosti. Koliko god bile loše, one su se već desile. U budućnosti bolje postupajte, da ne biste razvili vezanost.

 

Pitanje: Načinili smo video snimke nekoliko Fa-konferencija u SAD i dali smo ih rođacima u inostranstvu. Da li je ovako nešto protiv volje Učitelja?

Učitelj: Ja vam mogu reći da je pristup kultivaciji koji naš Dafa ima najbolji i najčistiji. Ja sam zbilja odgovoran prema vama da bih obezbedio da istinski možete dostići Ispunjenje. Ja moram da očistim iz našeg Dafe sve ono što ne pripada našoj kultivaciji u Dafi. Čak i ako je to nešto što sam ja rekao, nešto što sam rekao učenicima u nekim oblastima ili zemljama ili nešto što ne odgovara drugim oblastima, to takođe treba očistiti. Reči upućene samo jednoj oblasti nemaju univerzalnu primenu, pa i njih treba očistiti. Ideja je da vam se istinski omogući da vežbate kultivaciju bez smetnji-to je cilj.

Neki ljudi su pitali: “Zar ne bi doprinelo napretku učenika kad bi im, pustili današnji govor Učitelja, kad se vratimo?” Ako ste snimili, onda neka, ali nemojte to širiti u društvu vezani za ushićenje ili uzbuđenje. U redu je ako po povratku prikažete to na svojim vežbalištima ili učenicima u svojim zemljama. Ali ja bih rekao da vama, učenicima, nije potrebno da vam ja govorim detalje kako da rešite ovo. Kad svako pogleda ili kad se to predavanje  odštampa kaо knjiga, naprosto ih obrišite-to je sve. Ako neko neobazrivo pravi snimke za druge ljude, pušta ih, širi ih, ili ih samovoljno da izdavačkim kućama ili fabrikama da ih proizvedu u tiražu, on čini najgore delo. Ja bih rekao da ta osoba ne zadovoljava kriterijume da bude učenik Dafe.

 

Pitanje: Nisam bio marljiv u svojoj praksi kultivacije i nekoliko puta nisam uspeo da prođem test seksualnog nagona. Ako se sad popravim, da li ćete me ipak prihvatiti?

Učitelj: Dajte ovo da vam kažem: Nemojte misliti da više ne možete da se kultivišete zato što jednom ili dvaput niste uspeli da prođete test. Zapravo, to je ono kako vi vežbate kultivaciju. Neki ljudi koji se dobro kultivišu su prošli taj test; neki ljudi kojima ne ide dobro nisu dovoljno dobro prošli test ili čak uopšte nisu prošli test, međutim, ta osoba može proći testove po drugim pitanjima. Izboriti se s tim na ovaj način i proći ili ne proći testove kako treba-takva je kultivacija. Kad biste mogli proći svaki test, ne bi trebalo da se kultivišete i odjednom biste postali bude. Nije li tako? Ali ako iznova i iznova ne prolazite jedan test, onda to treba da uzmete za ozbiljno. Ako dopustite da se ovo dugo dešava, da li bi se i dalje smatralo da se kultivišete?

 

Pitanje: Pre nego što sam učio Džuan Falun, moja profesija je bila lečenje ljudi pomoću čigonga. Nakon što sam počeo da učim Falun Gong, napustio sam ovu profesiju. Da li sada mogu da učim kinesku medicinu i akupunkturu i radim to kao posao?

Učitelj: To definitivno nije problem. Kineska medicina je jedan oblik medicinskog tretmana u ljudskom društvu. To je ljudska stvar i ne sukobljava se sa praksom kultivacije. Što se tiče lečenja bolesti pomoću čigonga, ja vam kažem da to nikako ne radite. Mislim da ako možete da naučite kinesku medicinu i akupunkturu, to nije problem—to možete učiti i raditi.

 

Pitanje: Ovde imamo mali broj učenika i rasuti smo naokolo. Nemamo tako sjajnu sredinu za učenje Fa kao u Kini. Kako da stvorimo bolju sredinu?

Učitelj: Da li znate kad sam, svojevremeno, došao u Peking da predajem Fa, na prvom seminaru je bilo jedva preko dvesta ljudi? A sada, ipak, ima 100 miliona ljudi. Svi vi imate obavezu da kažete drugim ljudima za Fa. Neće li u budućnosti biti više ljudi? Vi sami stvarate sopstvenu sredinu. Zaista je jako dobro kad više ljudi zajedno vežba kultivaciju. Ljudi mogu da razmenjuju shvatanja, uče jedni od drugih, pomažu jedni drugima da se unaprede i govore o stvarima koje su se desile u praksi kultivacije. Ovo povećava pouzdanje ljudi u kultivaciju. Istovremeno, kad se vežbe rade u grupi postoji veoma jako energetsko polje, što svakako koristi praktikantima—to je definitivno. Ako se osoba kultiviše sama, može se desiti da zaboravi onda kad je zauzeta ili da vežbe radi u neredovnim intervalima. U svakom slučaju, nema sumnje da će biti labavija.

 

Pitanje: Zašto svi ljudi, koje vidim u drugim dimenzijama, izgledaju kao zapadnjaci—neki su čak anđeli s krilima—dok nikad ne vidim Azijate?

Učitelj: Ako tako vidite - neka. Ako vam kažem doslovno, bojim se da biste mogli razviti novu vezanost ili pogrešno razumevanje. Naši učenici danas možda izgledaju kao Kinezi ili možda izgledaju kao Šveđani ili neki drugi belci, ali su možda  druge rase. Kosmos je izuzetno ogroman. Možda ćete kad budete uspeli u kultivaciji otići na nebo bogova koji izgledaju kao Zapadnjaci. To bi mogao biti slučaj. Ja ne kažem da to mora biti slučaj-nemojte razviti vezanost. Ne treba da postanete oduševljeni i zbunjeni i da od sada prestanete da vežbate stvari u Buda-školi. Ako ne budete vežbali sistem koji vam ja danas predajem, nećete moći da stignete do tog mesta. Ako budete rekli: “Ono što nas Učitelj uči pripada Buda-školi, pa sutra idem u katoličku crkvu da se pomolim,” onda nećete moći da se vratite tamo. Ja sam rekao da su moja učenja zasnovana na Buda-školi, ali ono što ja objašnjavam je Fa kosmosa. Koja škola nije uključena u opsegu Fa kosmosa? Znači, ovo je razlog. Ja sam sve više i više eksplicitan u predavanju Fa. Ovo možda neće biti naročita pomoć vašoj kultivaciji. Treba da se kultivišete i sami se prosvetlite u ove stvari.

 

Pitanje: Pokušao sam da ubedim rođaka da prestane da vežba jednu vrstu čigonga. Nisam se dobro kontrolisao u svom snu, kad sam od njega primio gvanding
. Mnoge loše stvari su mi nasute unutra. Imao sam glavobolju kad sam se probudio i od tada često imam glavobolje. Šta da radim?

Učitelj: Niste se dobro kontrolisali. To jest, niste se pobunili kad vam je radio gvanding-ne buniti se, značilo je da to želite. Pristali ste na njegov gvanding usled trenutne slabosti. Morate zapamtiti ovu lekciju i sledeći put se kontrolisati. Ne brinite, ovo je test. Vaš osećaj glavobolje je lažni; uči vas da popravite svoju sposobnost poimanja. Proći testove u snovima nije deo vaše prakse kultivacije. To vas isprobava u tom stanju, da se vidi da li je vaša kultivacija čvrsta—to je to. Ako čak i snovima možete odlučno da se kontrolišete, to znači da je vaša kultivacija na ovom nivou i po ovom pitanju solidna. Ali ovo važi samo za vašu situaciju u ovom jednom navratu. Mnogi snovi možda nisu snovi. Ako zaista dođe demon, to će biti sasvim drugačija situacija.

 

Pitanje: Učitelju, jednom ste rekli da je ovaj naš svet prljav. Takođe ste rekli da su stvari odavde dragocene za one na drugoj strani. Kako se ovo objašnjava?

Učitelj: Ako iz ovog sveta u onaj svet odnesete nešto netaknuto, niko ga neće želeti. To bi se smatralo za nešto najprljavije, prljavije i od izmeta-to je fakat. Supstance iz ovog sveta ipak su dragocene, pošto se kroz proces transformacije asimiluju u taj domen, takav je odnos. Drugim rečima, neke supstance su otišle odavde, ali supstance koje su ovde su pale odozgo. To je naprosto tako. Nebeske tajne se razotkrivaju.

 

Pitanje: Kad neko vežba kultivaciju do tačke kad nastupi njegovo Besmrtno dete, njegovo Treće oko (tijanmu) može da vidi Besmrtno dete. Koji je kriterijum za dostizanje srednjeg nivoa?

Učitelj: U prošlosti, praktikanti izvesnih kultivacionih metoda u sekularnom svetu su ga mogli videti. Na primer, u Tao-školi kad Besmrtno dete (juanjing) naraste do uzrasta deteta od sedam ili osam godina, čovekova glavna duša (juenšen) bi ušla u njega da ga kontroliše i ono bi iskočilo izvan tela. Ovo se nazivalo Rađanjem Besmrtnog deteta. Ono je bilo suviše uzbuđeno da bi se zaustavilo-na kraju krajeva, to je bilo Buda-telo-i htelo je da izađe i poigra se. Ako ugledate Besmrtno dete u svom telu i ono ne izađe napolje, to se onda ne naziva Rađanjem Besmrtnog deteta. Ali u našoj praksi se ne dopušta da ono izađe, barem ne tokom ovog, sadašnjeg perioda. Kao što sam upravo rekao, ovo je jedina dimenzija koja još nije sređena i ovde je veoma prljavo i opasno. Dok se radilo na dimenzijama višeg nivoa, mnoga bića zapravo su došla u ovu dimenziju-došle su čak i veoma loše stvari sa visokih nivoa. Neki ljudi, koje vidite da idu ulicom, zapravo nisu ljudi. Ako imate tu sposobnost, pogledajte po ovom svetu i videćete da ima puno vanzemaljskih bića. Ona ipak izgledaju kao ljudska bića i vi ne možete primetiti razliku. Za sve ovo se moramo pobrinuti.

Koji je kriterijum za dostizanje srednjeg nivoa? Možete li znati do kog nivoa ćete moći da se kultivišete? Gde je vaš srednji nivo? Da bi se obezbedilo da možete da se kultivišete, sada se ovako učite kultivaciji. Pa nema načina da saznate, niti vam je to dopušteno. Kad biste znali, razvili biste vezanost oduševljenjem ili druge vezanosti-nemate pojma šta biste mogli učiniti. Neki ljudi u prošlosti, koji su se tako kultivisali, su upropašćeni. Odjednom, jednog dana, čovek bi sebe ugledao u liku Bude, pa bi krenuo da postane čigong-majstor. Rekao bi sebi: “Ja sam Buda.” Onda bi nastavio da se tako ponaša. Odbio bi da sluša bilo koga, čak i svog učitelja. Možeš reći da nećeš podleći iskušenju, ali to je tvoje trenutno stanje. Kad napustiš ovu sredinu i nešto vidiš, nećeš li se pokolebati? Zato, da bi se obezbedilo da svi mogu brže napredovati, nekim ljudima nije dopušteno da vide. Međutim, mnogim ljudima se dopušta da vide, kod svakog je situacija drugačija. Mi takođe imamo i puno učenika koji su na ivici dostizanja Ispunjenja. Zapravo, oni su ga već dostigli. Samo što im se još ne dopušta da išta učine. Ali izgleda da oni znaju puno toga. Neki ljudi pričaju sa mnom i vide me i žele da komuniciraju sa mnom. Ova pojava se ranije nije dešavala, jer nije bilo moguće da se desi. To pokazuje da naši učenici brzo napreduju u svojoj kultivaciji.

 

Pitanje: Video sam neke praktikante koji se razmeću kao da su bolji od svih drugih i naprosto želim da se distanciram od njih. Da li je ovo normalna pojava ili znači da se ne kultivišem dobro?

Učitelj: Za ovo se može reći samo da je normalna pojava. Neki ljudi zaista imaju ove vezanosti. Neki od naših učenika ne mogu da podnesu kad osete vezanosti u razmišljanju nekih ljudi-pogotovu kod novih učenika, jer se njihove misli više pokazuju. Ovo ne znači da se ti učenici ne kultivišu dobro. To je zato što se razotkrivaju njihove vezanosti koje još nisu uklonjene. Takva je praksa kultivacije. Ne možeš reći da neko ne valja ako u njemu ugledaš vezanost. Niti možeš reći da se kultivisao na visok nivo kad ga vidiš kako nešto radi dobro. Može se suditi samo sveobuhvatnim pogledom.

 

Pitanje: Učitelju, u članku “Objašnjavanje Fa” napisali ste “Zli demoni koje gaje ljudi …” Šta su ti “zli demoni”?

Učitelj: Šta su demoni? Oni su naprosto demoni. U ovom univerzumu je uvek bilo demona. Demoni na koje vi mislite su pretežno stvari demonske prirode, koje se manifestuju iz šinšinga ili misli, što znači da u ljudima i dalje postoji demonska priroda. To znači da naši učenici ponekad mogu delovati kao demoni jedni za druge. S vremena na vreme, osoba može da omete druge kao demon. Ali ne može se reći da je ona demon-može se reći samo to da je ona odigrala tu ulogu. Možda je ova osoba veoma dobra. Ona se još kultiviše, samo što u tom času nešto nije učinila kako treba, pa je za druge delovala u vidu demona. Isto tako ima nekih ljudi koji imaju relativno više misaone karme. Demoni na koje se misli u pismu “Objašnjavanje Fa” su oni koji štete Fa i škode vašoj praksi kultivacije. Nije da vas ja ne mogu zaštiti od ove vrste demona. Mogu vam reći da svaka situacija koja se desi tokom kultivacije, ima veze s vama, pa se morate kultivisati.

 
Pitanje: Kako strana koja je stekla Fa treba da ispravlja Fa?

Učitelj: Pitate u vezi članka “Objašnjavanje Fa.” Ovde vam ga neću u detalje objašnjavati. Bez obzira kako shvatate članak “Objašnjavanje Fa,” nećete shvatiti pogrešno, samo se radi o tome da je domen vašeg razumevanja ograničen. Zapravo, ja ga nisam napisao potpuno za vašu ljudsku stranu, već sam ga napisao za onu vašu stranu, koja je potpuno kultivisana. Zato je u redu do bilo kog stepena da ga razumete.

 

Pitanje: Učenici iz Šinđijanga žude da vide Učitelja.

Učitelj: Oni mi traže da odem tamo. Znam vaša osećanja. Hvala vam, svima. U mnogim krajevima, ljudi žele da dođem. Hajde da vidimo hoće li biti prave prilike.

 

Pitanje: Ja zaista želim da pomognem da se proširi Fa, ali ponekad se bojim da to možda neću učiniti kako treba i da ću greškom oštetiti Dafu. Kako da rešim ovo?

Učitelj: Pričajte o sopstvenim iskustvima u učenju Fa. Nemojte pričati o Fa kao da su to vaše reči-nemojte pričati o Fa krivo ga tumačeći. Pričajte o sopstvenim iskustvima. Ako se bojite da ne učinite štetu Fa, možete pričati o onom što ste iskusili i shvatili u Fa i tako dalje. Onda pridodajte sledeće reči: “Značenje ovog Fa je zbilja jezgrovito. Ovo je samo kako ga ja trenutno razumem, odande gde sam sada u svojoj kultivaciji.” Ovako čineći, nećete oštetiti Fa. Alternativa je da kažete tom čoveku reči Učitelja i dopustite mu da ih sam shvati. Nijedan od ovih metoda ne šteti Fa. Ako moje reči saopštite drugima kao da su vaše, nenamerno ćete stvoriti loš efekat. Ponekad čovek pridodaje sopstvene predstave u Fa, izjavama kako je značenje izvesnih reči to ili to. Ružno je kad daje svoje interpretacije. Zar on ne tumači Fa proizvoljno? Zapravo, Fa ima jezgrovita unutrašnja značenja—on ga uopšte ne može tumačiti. Može se reći samo ovo: “Ja shvatam da u Fa postoji ovo značenje, a ima i viših unutrašnjih značenja”. Ovo će biti u redu.

 Pitanje: Mi treba da upražnjavamo vuvej
 i da se ne mešamo u stvari običnih ljudi. Istovremeno, u svakoj situaciji moramo uzimati u obzir tuđe interese. Kako da balansiramo ovaj odnos?

Učitelj: Jedan od principa u Fa koji predajem je da svako mora da kultiviše sopstveno srce i um, preobrati sebe u dobrog čoveka-boljeg čoveka-pa čak i da zadovolji kriterijume viših nivoa. Kad nastanu problemi, uzroke potražite u sebi. Ako se budete petljali u društvena pitanja koja ugledate, možda nećete postupiti kako treba i pogrešićete. Zato to treba raditi što manje ili ne raditi uopšte. Razmislite o ovom: Zašto su se monasi u prošlosti sklanjali izvan svetovnog života? Monah bi čak zapušio uši pamukom da ceo dan ne bi slušao, jer ništa nije želeo da čuje. On bi sebe ućutkao, da se uzdrži od govora. Shvatio je da će ako bude čuo, loše stvari ući unutra. Njemu se činilo da će sve doneti karmu.

Da li znate šta je rđava osoba? Zašto je rđava osoba rđava? Jer je um te osobe napunjen sa previše loših stvari. Ona je naučila previše loših stvari i njen um je pun rđavih misli. On je rđava osoba, bez obzira je li to očigledno ili nije. Pa odakle su sve te loše stvari došle? Nisu li došle od onog što je ona čula? [Taj monah bi osećao:] “Ja ništa ne želim, ja ne slušam loše stvari, ja ignorišem što vidim i ništa ne slušam.” Šta je dobar čovek? Ti si dobar čovek ako ti je um pun dobrih misli. Ako u tvojoj glavi postoje samo dobre stvari, ono što budeš uradio će zadovoljiti kriterijum. Celokupnim ponašanjem diriguje čovekov mozak, pa će ono što činite svakako biti dobre stvari. Ako ti, kultivator, stalno hoćeš da se petljaš u stvari običnih ljudi, pravićeš greške, jer ne možeš da sagledaš predodređene aranžmane. Ako je to tvoj posao, naravno da ne možeš da ga ignorišeš. U društvu običnih ljudi, ako vidiš da neko šutira ili psuje nekog ili ako vidiš ljude kako se svađaju usled konflikta i umešaš se da bi nekog zaštitio od nepravde, onda nije trebalo da se petljaš u te stvari. Zašto je tako? Postoje policajci i ljudi na pozicijama vlasti. Vaše učestvovanje u tim stvarima jednako je intervenisanju. Osim toga, ono što radite možda neće biti ispravno. Ako je jedna osoba u svojoj prošlosti dugovala drugoj osobi udarac nogom, ona je to upravo otplatila u ovom životu. Neće moći da plati ako vi intervenišete. Sa stanovišta običnog čoveka, učinili ste nešto dobro. Taj bog je priredio ovaj incident da bi se namirio karmički dug, međutim, ti si učinio nešto loše, jer kultivator se više ne može meriti standardima običnih ljudi. Ovo treba da ilustruje poentu da ne treba da izvodite te predumišljene radnje.

Kako u svim situacijama da vodimo računa o tuđem interesu? Pošto sam ja rekao da vaša praksa kultivacije treba maksimalno da bude u skladu sa društvom običnih ljudi, vi treba da održavate kontakt sa ljudima. Tako će biti stvari koje uključuju lični interes. Ja bih rekao da ne valja ako ste zbilja i dalje sebični i u raznim situacijama mislite prvo o sebi, a ne vodite računa o drugima. Na kraju krajeva, vi i dalje treba da održavate kontakt sa ljudima u društvu. Ako na poslu budete samo sedeli, hladni i uzdržani, ništa ne radeći, mislim da će vas šef otpustiti. I dalje treba da se držite načina života u ljudskom društvu. Treba da održavate kontakt sa ljudima, da budete ljubazni prema ljudima i da pomislite na druge pre nego što nešto učinite. U današnjem društvu, neki biznismeni hoće samo da pokupe sav novac iz tuđih džepova da bi odmah postali bogati. Što se tiče ovoga, ja mislim da beli evropski biznismeni imaju veoma dobro stanje uma. Belac biznismen smatra svoj posao profesijom i dužnošću i on to radi svim srcem, najbolje što ume. Njemu nije važno čak ni ako ima samo jednu mušteriju dnevno. On misli da je to njegov posao, to je deo života, on nešto radi i dobro je sve dok god može da izdržava sebe tj. svoju porodicu i nešto uštedi. Ovo je ljudsko stanje. Danas je želja ljudi da se brzo obogate veoma jaka. Ovo je način razmišljanja koji ih vodi. Ljudi naprosto povređuju jedni druge, kao da žele da uzmu sve tuđe pare i stave ih u svoj džep. Šta će drugi ljudi raditi? Zašto ne misle o nedaćama drugih ljudi? Oni rade stvari uopšte ne misleći o drugima. Ovo je mentalitet izopačenog čovečanstva u današnjem društvu. Kad nešto preduzimate, pomislite da li će to drugi moći da podnesu-takvo treba da bude jedno ljudsko biće.

 

Pitanje: Da li biste nam ponovo mogli reći o značenju članka "Idite srednjim putem”?

Učitelj: Svi učenici treba da znaju da ne treba shvatati Fa sa ljudskim emocijama i mišljenjem. Prosto rečeno, to je poenta. Na primer, neko me je danas intervjuisao. Pitao me je: “Kako bi bilo da nam kažete kakvi su unutrašnjost i spoljašnjost univerzuma?” Rekao sam mu: “Koncept koji pominjete dolazi od ljudskog mentalnog sklopa. U ovom univerzumu ne postoje takva unutrašnjost i spoljašnjost, kako vi sugerišete-nema takvog koncepta. To što ste rekli dolazi od misli i načina razmišljanja ljudskog bića.” Ono što pokušavam da vam kažem je da vi treba da transformišete ljudski način razmišljanja, takođe. To jest, u svom svakodnevnom životu ili shvatanju Fa, vi mu više zaista ne možete pristupati ljudskim mentalnim sklopom i ne smete poimati Fa tim ljudskim supstancama, kojih se čvrsto držite i koje ne odbacujete. Površinsko značenje “Ići srednjim putem” je “ne idite u krajnosti.”

 

Pitanje: Učitelju, rekli ste da su moćnu vrlinu velikihBuda na nebu kultivisali oni sami. Ali budući da je na nebesima Buda teško kultivisati se, da li to znači da svi oni treba da se vrate u ovaj ljudski svet da se kultivišu?

Učitelj: Dva su izvora bića u kosmosu: jedno se rađa od roditelja, a drugo je rezultat kretanja materije u kosmosu. Domen svesnosti bića stvorenog na izvesnom domenu je visok upravo koliko i taj domen. To biće nije zagađeno na nižim nivoima i ne mora da zadovolji nijedan kriterijum za niže nivoe. U času nastanka, ono odgovara kriterijumima tog domena. Zar ne mora da živi u tom domenu? A onda, ima drugih, koji tamo dospeju kroz kultivaciju. Ovde stavljam naglasak na kultivaciju, jer ste vi kultivatori. Zapravo, srazmera onih koji dosežu tamo gore kultivacijom svodi se na ekstremno mali broj u kosmosu. Većina bića potiču iz sopstvenih domena.

 

Pitanje: Dirljiv mi je entuzijazam mnogih učenika za širenje Fa, ali ja, lično, sam često apatičan. Šta da radim da promenim ovakvo mentalno stanje?

Učitelj: Nemam nikakve zahteve ovim povodom. Ja nisam rekao da naši učenici moraju ići da šire Fa ili prenositi Fa drugima. Ako neko nema tu vrstu entuzijazma ili ako ne želi da rasejava Fa nakon što ga dobije, to je u redu. Vi niste u obavezi da to radite i to se ne smatra pogrešnim. Ipak mi kažemo da vi, kao učenici, treba da kažete drugima za Fa kad ih vidite kako se muče, jer vi imate milost. Bilo koja količina novca ili bilo kakva pomoć koju im pružite neće biti tako dobra kao kad ih obavestite o Fa, što je nešto najbolje što se može učiniti.

 

Pitanje: Kad ne radimo vežbe uz muziku, da li brzina naših pokreta utiče na rezultate?

Učitelj: Neće biti previše brzo, bez obzira koliko brzo radili, neće biti previše sporo, koliko god sporo radili. Brzina nije fiksna. Vi ojačavate mehanizme, pa ne mora biti baš onako kako radim ja. Ali kad radite vežbe, brzina treba da bude manje-više kao na audio snimku. Pokreti treba da budu jednaki i u dobrom redu kad ih radite u grupi.

 

Pitanje: Besmrtno dete praktikanta prestaje da raste kad postane iste veličine kao on. Da li onda deca treba da sačekaju dok dovoljno ne odrastu da bi se kultivisala?

Učitelj: Kako se ljudska bića mogu porediti sa Besmrtnim detetom? Besmrtno dete nastaje kroz kultivaciju. Zar nema puno dece koja vežbaju kultivaciju?

 

Pitanje: Misli drugih ljudi mogu da mi prodru u um. Kad je neko pospan i meni se spava; kad je gladan, ja postanem nesrećan.

Učitelj: Ovo je jedno od stanja koja se dešavaju u kultivaciji. Znači da su vam sve pore otvorene i možete da opazite spoljne poruke. To nije natprirodna moć. To je samo jedno stanje u procesu kultivacije: kad nekoga muči bol negde u telu, to i vi osećate; kad neko na nekom mestu oseti neprijatnost i vama postaje neprijatno; kad je neko srećan i vi ste srećni u isto vreme. Zapravo, to je stanje koje se dešava kad vam je celo telo otvoreno. Ali će brzo proći. Što brže budete napredovali u kultivaciji, ovo stanje će brže proći.

 

Pitanje: Čuo sam da je u Kini bio jedan učenik koji je umro ne mnogo pošto je spoznao Fa. Pre nego što je preminuo, insistirao je na tome da ne uzima nikakve lekove. Zašto bi neko umro kad se čak nije ni plašio smrti?

Učitelj: Kad bolestan čovek ne uzme lek, po spoljašnjosti se može zaključiti je li to zato što duboko u sebi on želi da mu ja izlečim bolest ili zato što odlučno smatra sebe kultivatorom. Ako običan čovek dobije smrtonosnu bolest i insistira da ne uzme lekove ni po koju cenu, neće li umreti? On je umro, zar ne? Bilo mu je vreme da umre, pa je umro, jer je bio običan čovek. Kako se život običnog čoveka može tek tako produžiti? On je tvrdio da je radio vežbe. Neka svi razmisle: da li vas to što radite vežbe Falun Gonga i čitate knjige čini učenikom Dafe? Ako marljivo ne napredujete i ne vladate se prema standardima kojima sam vas naučio, kako možete biti moj učenik? Da li ste moj učenik zavisi od toga da li vas ja priznajem za jednog. Drugim rečima, da li vi zadovoljavate standard za učenika? Ako svakodnevno radite vežbe kao što se rade druge fizičke vežbe, ako čitate knjige ne saobražavajući se sa sadržinom, ako ne napredujete marljivo i ne ponašate se u skladu sa zahtevima u knjizi, možete li biti moj učenik? Niste li i dalje običan čovek? Recimo da se običan čovek razboli i kao davljenik koji se hvata za slamku, shvati da ja mogu da eliminišem karma-bolest. Pošto u ovom sistemu postoji razumevanje da nikakve lekove ne treba uzimati kad se rastvara karma, on je radio vežbe sa pogrešnim razumevanjem da neće umreti ako samo bude vežbao vežbe i ako ne bude uzimao lekove. On ne samo da je običan čovek, već i dalje drži tako snažnu vezanost. Kako da ne umre?

Dafa je uzvišen, a praksa kultivacije je ozbiljna stvar. Kako se tek tako može produžiti čovekov život koji treba da se okonča ili se običnom čoveku lako može dopustiti da dostigne Ispunjenje i postane Buda?! Morate kultivisati svoj um. Ne ide se ako se vaš um iz osnove ne transformiše. Ne smatra se da ste prošli test ako naizgled dobro postupate, ali i dalje imate pomalo vezanosti u sebi, koju sami ne uspevate da zapazite. To je zato što je to najozbiljnije pitanje. Fundamentalne promene treba zaista da se dese. Znate da mnogo ljudi vežba Falun Gong i da je značajan broj njih izlečen od raka ili drugih fatalnih bolesti. Nema potrebe da vam pričam o tome, jer svi naši učenici to znaju.

Takođe je bilo i nekih kritično bolesnih ljudi koji su imali rak ili druge smrtonosne bolesti, koji su došli da vežbaju Falun Gong, ali su ipak umrli. Zašto? Dok je ta osoba spolja vežbala Falun Gong, njen um međutim nije zaboravio njenu bolest. Neki ljudi bi mogli misliti ovako: “On je baš bio zagrižen za vežbanje. Rekao nam je za apstinenciju od lekova i takođe nas je savetovao da se oslobodimo vezanosti za bolest. Čak je drugima pomogao da nauče Fa.” Ali sam se nije obavezno oslobodio-vi ne znate šta je njemu bilo na umu. Ovo pokazuje koliko je ovo pitanje složeno. On je zatražio od drugih da se oslobode vezanosti, znajući da će to Učitelj čuti. On je hteo da to Učitelj čuje. Prosto rečeno, pokušavao je da prevari Učitelja. Njegova prava namera je bila: “Učitelj će se sigurno pobrinuti za mene zbog svih ovih stvari koje činim. Čitam knjige, vežbam vežbe i govorim drugima da se kultivišu, pa će Učitelj svakako odstraniti moje bolesti.” Vidite da je na površini prestao da uzima lekove, izgovorio te reči i da se ponašao u skladu sa mojim zahtevima za praksu. U suštini, međutim, on nije istinski ispunio standard za kultivatora. I dalje je mislio: “Ako ovo budem radio, Učitelj će me sigurno osloboditi bolesti.” Da li je iščupao svoju želju da ga Učitelj oslobodi njegove bolesti? Nije li ta želja i dalje bila ugrađena i skrivena u njegovom umu? U tom slučaju, nije li pokušavao da obmane druge, pa i mene? Zapravo, on je sam sebe obmanjivao. U tom slučaju, kako se može izlečiti od bolesti?

Ipak, mi često dajemo šansu ljudima koji su ozbiljno bolesni i odgađamo stvari. Datum bolničke smrtne presude je odavno prošao. Dugo vremena je prošlo, bilo da je to pola godine, godina ili nekoliko godina. Mi i dalje dajemo šanse toj osobi i čekamo je da odbaci tu vezanost. Ona naprosto ne odustaje. Iako ništa ne kaže, njen um često uznemiravaju sledeće misli: “Pošto vežbam Falun Gong, moja bolest je verovatno nestala. Pošto vežbam Falun Gong, možda će biti izlečena.” On nije sposoban da se smatra učenikom koji se kultiviše i koji uopšte ne misli o bolesti. Ja sam već rekao da nemam skoro nikakvih zahteva prema vama. Nikakvih ograničenja nema—važan je samo vaš um. Kad ne bih gledao ni na vaš um, da li bih i dalje mogao da vas spasim? Zapravo, bez obzira koji način kultivacije osoba vežba, njen um se mora transformisati. Razlika je u tome što naš kultivacioni sistem cilja direktno na um.

 

Pitanje: Što više učim Fa, sve više shvatam da je moć Fa beskrajna, da je sve obuhvaćeno unutar njegovog beskraja i da tome nema kraja. Učitelju, da li biste mi mogli reći zašto je tako?

Učitelj: “Sve je obuhvaćeno do beskraja” - i ovo je jedna vrsta testa. Jednom kad budete osetili da se bliži Ispunjenje, više nećete imati ovaj osećaj. Vaš osećaj je veoma dobar. Bez obzira šta osećate, nemojte na to obraćati previše pažnje. Kad se popravlja, osoba ponekad može da se uzdigne veoma brzo. Ali kad se stigne do onog dela tela koji je unutar Tri domena, načiniti jedan korak napred, postaje neverovatno teško. Toliko je teško da naprosto nemate volje da se razdvojite od svog ljudskog mentalnog sklopa. Tu situaciju zapažam.

 

Pitanje: Učitelju, vi često kažete da je vreme skučeno. Istovremeno, rekli ste da će se Dafa dugo širiti među običnim ljudima naširoko i nadaleko. Je li ovo kontradikcija?

Učitelj: Ja zaista kažem da je vreme tesno. Ja sam rekao da ja ne spasavam samo ljude. Kad vi dostignete Ispunjenje, meni će i dalje ostati da obavim druge stvari, o kojima ne mogu da vam pričam. U ljudskom svetu ne mogu mnogo dugo predavati Fa. Ako kažem da je vreme skučeno, jednostavno treba da ubrzate svoju kultivaciju. Nemojte krivo tumačiti moje reči ili ih brkati sa bilo kojoj pričom o katastrofama, o kojima danas govore rđave religije. Vreme za kultivaciju je zaista veoma skučeno. Neće biti katastrofe, ali postoji krajnji rok za okončanje kultivacije. Jednom kad se razotkrije cela istina, sve će se završiti i više vam neće biti dopušteno da se kultivišete. Ipak će čovečanstvo nastaviti. Praksa kultivacije će večno postojati, mada će to biti u obliku kultivacije budućnosti.

 

Pitanje: Dok živi u društvu običnih ljudi, ako osoba revnosno čini stvari, odgovorna je prema svom poslu i porodici i nije ni najmanje nemarna, da li se smatra da je vezana?

Učitelj: Ne mogu reći da je pogrešno ovo što ste sad rekli, ali isto tako ne mogu da prenebregnem neke veoma jake ljudske elemente u vašim rečima. To je zato što kad u društvu običnih ljudi pokušavate da radite ove stvari dobro, nemoguće je da ih izvedete razmišljajući kao Buda. Na taj način ne biste mogli da obavite stvari. Zato i dalje imate način razmišljanja ljudi. Ovo je jednostavno manifestacija različitih situacija na određenim nivoima.

 

Pitanje: Moji američki prijatelji se žale da je teško razumeti englesku verziju Džuan Faluna. Da li biste nam molim vas rekli kakva je perspektiva Dafe za Amerikance?

Učitelj: Moram vam reći da nije slučaj da je englesku verziju teško razumeti. Ja bih rekao da su engleske verzije dobro prevedene—ona koja je objavljena u SAD je posebno laka za razumeti. U ovom Dafi ima toliko unutrašnjih značenja. Oni Amerikanci koji su pomalo ograničeni smatraju da je teško razumeti. Mladim ljudima koji nisu navikli da koriste svoj mozak neke stvari je zaista teško da shvate. Koji od vas koji ovde sedite može reći da sve lako može da razume u Džuan Falunu? Čini vam se da što više učite, knjiga postaje teža. Znate da je monah Tang
 pešice putovao 11 godina da bi dobio budističke sutre u Zapadnom raju. Prošao je svakojake teškoće i opasnosti, a kad se vratio, sam je morao da prevede. Danas se Dafa stavlja pred vas, ali vi i dalje smatrate da je teško. Ako ne mislite da je prevod dobar i vi možete prevoditi-napravite bolje prevode.

U Kini smo neke učenike organizovali da ovu knjigu prevedu na engleski. Trebalo im je dve godine. Stalno su debatovali među sobom jer su za čitaoce na engleskom hteli da prevedu bez ikakvog odstupanja u odnosu na original. Prebrodili su velike teškoće. Vi ste dobili na gotovo i opet vam je teško. Ako je nešto zaista sporno, možete uporediti sa verzijom prevedenom u Kini. U Bostonu postoji jedan ruski učenik. Slušao sam ga juče dok je govorio. Svi misle da je njegov proces učenja kineskog bio neobičan. Ima puno takvih primera. Ako uložite napor, mislim da svi možete biti kao on.

Što se tiče perspektive Dafe za Amerikance, moram vam reći da se budućnost može sagledati od početka do kraja za svaki događaj, svaki život i sve što se uradi u ovom univerzumu. Samo budućnost ovog mog poduhvata niko ne može da vidi. Pre nego što sam ja to krenuo da radim, naprosto nije bilo budućnosti. Što se tiče toga kakva će biti budućnost, ako današnje ljudsko društvo nastavi na ovaj način, ljudi će postati krajnje opaki, kao demoni. Naravno, kad su ljudi loši, rastu nasilni konflikti, kao i katastrofe koje izazivaju ljudi. Ljudi se ubijaju i tuku među sobom i karma buja. Koja je, onda, perspektiva? Zaista je užasno. Po pitanju kultivacione prakse, perspektiva Dafe u SAD zavisi od toga koliko dobro će Amerikanci primiti Fa.

 

Pitanje: Neki Amerikanci misle da su neki delovi Dafe u suprotnosti sa relevantnim čigong  praksama. Ovo često stvara izvesne probleme.

Učitelj: Dopustite da vam kažem, predaje se tako velik Fa. Samo u ovoj knjizi ima puno, puno, testova usmerenih na razne ljude s ciljem da se vidi kako će njihov um reagovati. Dafa se ne može tek tako dobiti. Na primer, raznolikost sekti i broj lažnih čigongova danas su veliki, a oni vode ljude na krivi put. Mnogi ljudi koji su sposobni da se kultivišu su im se pridružili kao religiji, a neki se bave samoubistvima—haos je. Ja sam rekao da ja ne spasavam samo ljude. Da nisam ukazao na ove loše stvari, da vam nisam rekao da su zlo, kako biste se mogli koncentrisati na svoju kultivaciju bez ikakvih ometanja i kako bih ja mogao da se obratim kritičnom pitanju “nemanja druge discipline”? Dafa se ne može tek tako dobiti. Možda je neko vezan za te stvari i to mu čini smetnju, pa ne želi da dobije Fa. Ako ne želi da dobije Fa, neka ga onda, jer ako ne odstrani vezanost i ne vežba samo jednu disciplinu, on neće moći da dostigne Ispunjenje i načiniće štetu Dafi. Njegova lična osećanja su ono što ga sprečava da dobije Fa. Dafa je uzvišen. Ne može svako dobiti Fa. Mi naširoko možemo širiti Fa, da ga dobiju svi oni ljudi koji su predodređeni ili su i dalje u stanju da dobiju Fa. Ali zaista postoji jedan broj ljudi koji jednostavno ne može dobiti Fa. Više im nije dopušteno da ga vide, pa su verovatno sprečeni. Ako čoveka ništa ne sprečava, on je najverovatnije i dalje predodređen da dobije Fa.

 

Pitanje: Ručni znaci se razlikuju na nekoliko zvanično objavljenih fotografija Učitelja. Da li nam, molim vas, možete reći njihova značenja?

Učitelj: Osim ove slike, koja visi ovde na konferenciji, nije objavljena nijedna slika sa ručnim znacima. Ručni znaci su veoma složeni. Oni su baš kao sve ove reči kojima vas danas učim Fa. Ručni znaci u pokretu su jezik. Jedan niz njih je jedan ispredavan pasus Fa. Da je to nešto što vam mogu reći rečima, ja vam danas ne bih izvodio ručne znake. Razlog je što se takav sadržaj ne može izreći. Vi mislite da je ovo što vam danas govorim uzvišeno, mora da mislite tako. Nemate predstave koliko su ručni znaci uzvišeniji od toga-oni pokazuju istinu. Ako ih možete razumeti, to je lepo, ako ne možete, opet je lepo.

 

Pitanje: Ja mislim da je za nas priređeno da dođemo u Zapadno društvo da bismo mogli rasejati Fa i da ćemo se u odgovarajuće vreme vratiti na Istok. Je li to tačno?

Učitelj: Ako me pitate zašto ste emigrirali na Zapad, ne mogu vam reći. Danas možete ići gde god vam je volja. Ako kažete da ćete se vratiti na Istok kad dostignete Ispunjenje, šta biste radili na Zemlji nakon što dostignete Ispunjenje?

 

Pitanje: Jednom čoveku su izvadili transplantirani bubreg, nakon što je isti otkazao. On je imao tu mogućnost da nauči Falun Gong i marljiv je u kultivaciji svog šinšinga u svakodnevnom životu, nadajući se da će u ovom životnom veku moći da dostigne Ispunjenje. Ima li šansu?

Učitelj: Mogu vam reći da su mnogi od vas pitali za operacije i da li bez određenog dela tela i dalje možete da se kultivišete. Zapravo, operacija se obavlja u ovoj ljudskoj dimenziji i ne može dotaći nijedan delić tela u drugim dimenzijama. Pa, tako, ono što se uklanja je samo nešto u ovoj površinskoj dimenziji. Suštinska tela se ne mogu dotaći. Drugim rečima, tela tamo ostaju netaknuta. Ali za vežbanje kultivacije vi se zaista oslanjate na ovo telo. Ako ste zaista u stanju da zadovoljite kriterijume za vežbanje kultivacije, za vas se može učiniti bilo koje čudo. Ako, međutim,  ne možete zadovoljiti kriterijum, ništa vam se ne može dati. Zato je kultivacija ozbiljna stvar.

 

Pitanje: Ako se neko prosvetlio u nešto, ali se nije vladao sledstveno tome, da li se ta osoba i dalje smatra neprosvetljenom po tom pitanju?

Učitelj: Ako se neko prosvetlio u nešto, ali se nije dobro poneo, on “pri punoj svesti čini ono što je pogrešno.” Nije da se on nije prosvetlio u to. Zapravo, šalio sam se. Moram vam reći da mnogi od vas savršeno dobro poznaju principe, ali kad se suočite sa testom i dalje niste u stanju da se oslobodite vezanosti-nije li tako? Je li tako? (Svi odgovaraju: “Jeste!”) Koji je razlog? Neki ljudi čine stvari da bi sačuvali svoju čast, neki ljudi ne uspevaju da napuste svoja osećanja, je li tako? Zato svesno čine greške. Sada ste kultivator, pa ne možete svesno stalno činiti ono što je pogrešno. Morate proći ovaj test, pre ili kasnije.

 

Pitanje: Da li nepokretna voda može da sadrži Džen-Šan-Ren?

Učitelj: Kosmos sačinjava suštinska priroda Džen-Šan-Ren. Nemojte se baviti njenom konceptualizacijom. Ovako je u jednom konceptu, a drugačije u drugom konceptu. Ni korist, ni težnja znanju ne treba da budu vaš motiv za vežbanje kultivacije. To neće ići. Treba da se koncentrišete na praksu kultivacije.

 

Pitanje: Ako neko želi da se kultiviše na nivo koji premašuje nivo Arhata
, da li treba da poželi da ponudi spas svim živim bićima? Da li je istina da onaj ko ne poželi ovu želju može da dostigne samo niži nivo?

Učitelj: Ja nisam navodio vaše razmišljanje prema ovom. Ja nisam rekao te stvari. U kojoj religiji ste čuli ovo? Kakvo željenje želje? Moram vam reći da su sve to ljudska osećanja. Pošto ste ovo pomenuli, pričaću o tome zašto budistički vernici kažu tako. Nije li priča o zaželeti želju u današnjem budizmu ljudska tvorevina? Nisu li to vezanosti namerne akcije i težnje? U budizmu govore o želji da se ponudi spas svim živim bićima. Oni misle da će postati bude ako požele da ponude spas svim živim bićima. Nije li to šala? Buda može postati samo onaj ko se istinski kultiviše i dostigne taj nivo, prolaskom kroz mnoge teškoće i dostizanjem tog blaženog domena. Vernici budizma sada žele da ponude spas svim živim bićima. Kako mogu ponuditi spas svim živim bićima, ako se nisu kultivisali do visokog nivoa? Zapravo, kod mnogih budističkih vernika, u toj izjavi su uključene mnoge vezanosti emocijama i potreba za hvalisanjem. Moje reči mogu momentalno da prodru u ljudsko srce. Kako ljudska bića mogu razumeti značenje “ponuditi spas svim živim bićima” na nivou bude? Danas, kad ljudi govore o ponudi spasa svim živim bićima, nije li to zapravo manifestacija njihove želje da se pokažu i složenih vezanosti koje su rezultat pustih želja? Ovo pogone vezanosti za ljude i osećanja, skupa sa željom da se hvališe u budućnosti. Može li budista u Periodu kraja Darme biti u tako plemenitom i svetom domenu? To je nemoguće.

Pored toga, o ponudi spasa svim živim bićima ne može se tek tako pričati ili to činiti. Kako bi ljudi mogli znati da je Šakjamuni, pre nego što će sići dole u svet, morao da zatraži dopuštenje mnogih Buda, Taoa i bogova i još mnogih drugih Buda, Tao i bogova na još višim nivoima? Ko bi se usudio da dođe dole, da nema naročitu misiju? Doći dole je kao pasti dole. Za povratak nazad mora se vežbati kultivacija, pa ko bi se usudio da siđe dole? Osim toga, zabranjeno je svojevoljno ući u Tri domena. Neko možda misli da ga ljudi neće zagaditi. Kako da se ne zagadi ako uskoči u jamu punu gnojiva? On će se sigurno zagaditi, zar ne? Zato se to ne može činiti tek tako. Originalno, ovo su bili veoma sveti izrazi u religiji; to su reči Buda-škole, koje su izrekli bogovi i koje su korišćene u kultivaciji. Sada ih obični ljudi po volji preuzimaju i neobavezno pričaju o njima. Obični ljudi ih koriste kao da su potpuno bezvredne i njihova sveta konotacija je već izgubljena.

Osim toga, jedan Arhat nema nameru da ponudi spas svim živim bićima. Zašto? Jer Arhat je samo-prosvetljeno biće—to je Arhat. Šta je samo-prosvetljeno biće? Samo-prosvetljeno biće je jednostavno​ kultivisalo sebe i dostiglo Ispunjenje izvan Tri domena. Smatra se da je uspelo i oslobodilo se, pa naprosto nema želju, niti cilj da spasava druge. Jedna Bodisatva naprosto pomaže Budi u njegovim nastojanjima da spase živa bića. Za Bodisatvu se kaže da ona spasava ljude u svoj raj, ali ona nema raj—ona je u raju Bude. Može li ili ne može, slobodno spasavati ljude zavisi od spremnosti Bude da ih primi. Nije li tako? Odnos je takav da ako Buda želi da spase ljude, ona će pomoći da se sprovedu izvesne radnje.

 

Pitanje: Da li je tačno da ja treba samo da dam sve od sebe da se oslobodim svojih vezanosti, a to da li će biti odstranjene ili ne je do Učitelja?

Učitelj: Ne bih li tada ja bio taj koji se kultiviše? Proces jeste takav, ali se ne može razumeti na taj način.

Zapravo, u času kad ustanovite da možete da identifikujete problem i istinski prepoznate te vezanosti koje ne treba da imate, vi ste zadovoljili kriterijum. Prirodno je da će vam Učitelj ukloniti supstance s površine. Ovo se zapravo ne može smatrati delom Učitelja, jer proističe iz vaše sopstvene kultivacije.

 

Pitanje: Kako da uspostavimo odnos između velike milosti i odsustva namere?

Učitelj: U domenu jednog Arhata ili Bodisatve, ljudske emocije zamenjuje ogromna milost. Ljudska bića žive za ljubav i osećanja. To jest, ljudi su zaronjeni u emocije i teško im je da se otmu. Jedna osoba ne može da se kultiviše i napreduje bez da se oslobodi od emocija. Što se tiče odsustva namere (vuvej), to zahteva kultivacija. Ovo stanje takođe postoji i za nekog ko je dosegao dosta visok domen u kosmosu: on sve zna, ali ništa ne želi da učini, iako je za sve sposoban, kao da je to lakše nego igrati se igračkama. Recimo da si student na fakultetu i da si izuzetno pametan. Ako se tu stavi nekoliko sasvim jednostavnih drvenih kocki i zatraži se da ih pomeraš napred-nazad i igraš se s njima, da li bi to hteo? Ne bi. Sve bi bilo jasno na prvi pogled. To je samo nekoliko drvenih kocki, zašto se igrati s njima? Ne bi hteo da mrdneš. U praksi kultivacije se naglašava odsustvo namere da se sprečite da proizvedete još karme. Kad se oslobodite emocija i dostignete standard za odsustvo namere, vi se nalazite u domenu ogromne milosti.

 

Pitanje: Ja sam honorarni urednik u jednoj sveobuhvatnoj publikaciji. Da bismo proširili Fa, nameravamo da objavimo Džuan Falun i druga vaša dela. Pošto je prostor, međutim, ograničen, ostaje samo da sami izaberemo određena poglavlja i odeljke.

Učitelj: To nije dobra ideja. Za početak, pošto vaš časopis pokriva širok dijapazon, ne bi bilo prigodno da se tamo stavi Fa. Osim toga, birati delove na taj način bi zapravo značilo citiranje izvan konteksta. Takođe bi bilo teško za razumevanje i verovatno bi to iskopirali oni tzv. “ljudi od pera”, kao neku ljudsku stvar. Zato pazite da ne uradite tako nešto i pazite da ne citirate izvan konteksta.

 

Pitanje: Učitelju, rekli ste da je normalno da stariji učenik ne ide na vežbalište da radi vežbe. Da li je to dobra ideja da ih Učitelj obeshrabruje da se kultivišu u toj vrsti sredine?

Učitelj: Nije tako jednostavno kako mislite. Dok vas spasavam, znate li čak i ove situacije moram da uzmem u obzir? Kad od nekog ko je u drugačijem domenu i stanju zatražite da ide, vi ne znate da se on oseća nelagodno. Ono što vi govorite i radite ga izuzetno zamara. Ima ovakvih slučajeva. Onaj ko nije u ovoj situaciji, a naprosto ne želi da izađe napolje, rekao bih da treba da promeni svoj pristup. Izaći napolje i vežbati vežbe će vam koristiti. Ako usled posla zaista nemate kada i to je razumljivo i onda je to na vama.

Naravno, u Kini ima primera da izlaze napolje da vežbaju vežbe i ujutru i uveče. Izađu dvaput dnevno, u četiri sata ujutru i šest uveče, posle večere, da vežbaju vežbe u grupi. Oni smatraju da je ovakvo vežbanje veoma dobro. Ipak, u mnogim krajevima drugih zemalja, ljudi ne rade vežbe ovako, koristeći razna opravdanja. Dopustite da vam kažem da ako budete činili kako sam vas učio u ovom sistemu prakse, garantovano neće biti nikakve štete, samo korist. Vi tvrdite da ste previše zauzeti i da nemate vremena. Zapravo, vi se bojite da nećete imati dovoljno odmora. Jeste li ikad pomislili na činjenicu da je vežbanje kultivacije najbolji oblik odmora? Tako možete dobiti onu vrstu odmora koja se ne može dobiti spavanjem. Niko neće reći: “Toliko sam se umorio od vežbanja da danas ništa ne mogu da radim.” Ljudi će reći samo ovo: “Vežbe mi relaksiraju celo telo i čine ga laganim. Ne osećam se pospan posle neprospavane noći. Osećam se pun energije. Uopšte mi ne smetaju nakon celog dana rada.” Nije li to slučaj? Ako neko ko ne izlazi da radi vežbe kaže da nema vremena ili koristi druga opravdanja, ja bih rekao da je to u potpunosti zato što on nema duboko razumevanje Fa i nedostaje mu spremnost da uloži velik napor. Naravno, potpuno je drugačija situacija kad je stariji učenik u ovom stanju. Ali nije u redu kad neko nije dostigao to stanje, a koristi ovo opravdanje da ne izađe napolje. Kultivacija je odgajanje sebe. Zavaravanje drugih je, zapravo, zavaravanje sebe.

 

Pitanje: Avioni su odavno postojali u dimenzijama višeg nivoa. Ljudi u dimenzijama višeg nivoa mogu da lete, zar ne? Zašto im onda trebaju avioni?

Učitelj: Rekao sam vam da nisu sva bića u različitim dimenzijama kao Bude i bogovi svuda na nebesima-bića se znatno razlikuju. Ima i mesta kao ovo, gde su ljudska bića, ali ih je malo. Ipak, konkretno, ima više mesta poput onih gde su vanzemaljci. Njima je potrebno da lete i moraju koristiti sprave za letenje. Ne mogu vam pričati o svemu tome, navodeći vas da razmišljate o tim mestima i ohrabrujući radoznalost. Bića su izuzetno kompleksna. Ima svakojakih svetova, a u kosmosu vlada velika raznolikost. Sada na Zemlji imamo samo belu, žutu i crnu rasu ljudi, tamo takođe postoje zeleni i plavi, pa čak i višebojni. Ima različitosti svih vrsta, drugačijih od svega što zamišljate. Drugim rečima, treba da prestanete razmišljati o ovim stvarima u svom ljudskom okviru razmišljanja.

 

Pitanje: Falun Gong se labavo administrira. Po čemu se to razlikuje od opipljive organizacione strukture?

Učitelj: Labavo se administrira i nema nijednog oblika organizacione strukture. Ako hoćeš, možeš doći, ako ne želiš da dođeš, možeš ići. Mi ne vodimo spiskove članstva. Na površini, niko ne zna ko ste vi. Nije li ovo tačno? Svi uče svojevoljno. Na primer, ljudi su se raspitivali gde Učitelj ide, pa su došli da slušaju ovo Fa-predavanje, je li? Ja nisam objavio poziv da svi dođu u SAD da slušaju ovo Fa-predavanje. Nije bilo ničeg sličnog. Da li neko vežba kultivaciju ili ne, je njegova dobra volja. Onda kad se usvoji administrativni oblik kao kod običnih ljudi, može iskočiti bilo koja ljudska namera i vezanosti će sprečiti čoveka da se kultiviše, praveći time problem za Fa.

 

Pitanje: Šta znači "bez propusta” u "Bez propusta u Buda-prirodi”?

Učitelj: “Bez propusta” je bio termin u budizmu; to jest, to je bio kultivacioni jezik u budizmu. Razmislite o ovom, ljudi imaju svakojaka osećanja, želje i različite vezanosti, a sve ih prouzrokuju njihove emocije. One su brojne, poput ljubomore, želje za hvalisanjem, mržnje, itd. Svaka od ovih vezanosti se mora ukloniti. Ako se bilo koja od njih ne ukloni, to se opet smatra propustom. Ne može se dostići Ispunjenje ako postoji propust. Čovek se mora kultivisati sve dok više ne ostane ni propusta, ni i vezanosti. On će moći da dostigne Ispunjenje samo ako zaista više ništa nije propušteno.

 

Pitanje: Da li se priroda Džen-Šan-Ren menjala svaki put kad su prosvetljena bića na izuzetno visokim nivoima re-kreirala novi univerzum?

Učitelj: Više ne treba da postavljate ovakva pitanja. Ne treba čak ni da mislite o njima. Suštinska priroda Džen-Šan-Ren večno ostaje nepromenjena. Fa se ne menja, da bi se mogle izmeriti promene u bićima i supstancama unutar njega.

 

Pitanje: Osim što pomaže kultivatorima da dostignu stanje spokojstva, da li muzika Falun Gonga ima neke druge posebne...?

Učitelj: Njena glavna uloga je da pomogne ljudima da što pre dostignu stanje spokojstva. To je zato što kad ljudi slušaju muziku, oni ne misle o običnim ljudskim stvarima poput suparništva sa drugim ljudima, o haotičnim situacijama, tome kako im ide posao ili koliko novca zarađuju. Usvojen je ovaj pristup. Muzika se koristi da hiljadu misli zameni jednom misli. Muzici su takođe pridodati sadržaji Dafe. I što više je slušate, ona vam je prijatnija i vi se ugodnije osećate.

 

Pitanje: Da li možemo da slušamo predavanja Učitelja dok izvodimo vežbe u mirovanju?

Učitelj: Kako možete dostići mirovanje dok slušate moja Fa-predavanja? Vaše moždane ćelije su veoma aktivne kad slušaju Fa, nisu li? Zato nećete moći da dostignete mirovanje. Slušanje Fa-predavanja naprosto treba da bude slušanje Fa-predavanja.

 

Pitanje: Učitelju, juče ste pomenuli da sa svakim dodatnim praktikantom, vi snosite još malo poteškoće. Bilo mi je žao da to čujem, jer sam mnoge ljude naveo na put prakse kultivacije.

Učitelj: Znao sam da ćete razmišljati o tome. Dajte da vam kažem: Nemojte misliti ovako, jer ja imam svoje načine. Ne treba da brinete o tim stvarima-samo se koncentrišite na svoju kultivaciju. Ako ste doveli mnoge da uče Fa, može se reći da su vaš doprinos i vrlina bezgranični i da vi uistinu pomažete Učitelju da širi Fa. Vi dosta razmišljate o ovom pitanju. Ono što sam mislio je da sa svakim dodatnim praktikantom, ja treba da brinem o još jednoj osobi. Moje brige nisu onakve kako ih vi zamišljate. Ja imam nebrojene fašene koji obavljaju ove stvari.

 

Pitanje: U sedećoj meditaciji i u snovima, nalazim sebe kako letim nebom, ali nikad nisam video likove iz Buda-škole, odevene u žuto. Pitam se jesam li zaista išta video.

Učitelj: Zapravo, vi ste zaista nešto videli. Razlog što nije bilo likova iz Buda-škole je što je mesto na koje ste otišli bilo drugačije. Ja mislim da ako vidite ove stvari, naprosto neka ih. Nemoj obraćati previše pažnje na to i usredsredite se na vežbanje kultivacije. Gledajte da bude tako.

 

Pitanje: Bogovi gore više ne smatraju moderne ljude ljudima. Ali, Učitelju, juče ste rekli da niko danas nije stvoren da bude ljudsko biće.

Učitelj: Ljudi su danas zaista degenerisani. Bogovi više ne vode računa o njima. Nema religije o kojoj bogovi vode računa, jer bogovi vide da je čovečanstvo suviše izopačeno i više ne smatraju ljudska bića ljudima. Ipak su ono odakle ste došli i to da li vas treba spasiti, dve različite stvari. Ali ima stvari za koje ne želim da ih zna ijedno biće. Osim toga, ja nisam rekao da je način kako ja obavljam stvari isti kao njihov. U onom što radim postoji još opsežnije značenje. Ljudsko društvo će nastaviti da se razvija. Oni koji mogu uspeti u praksi kultivacije i dostići Ispunjenje će otići u nebeske rajeve na različitim nivoima. Oni koji ne mogu dostići Ispunjenje, ali mogu da zadovolje kriterijum za prvobitno čovečanstvo, postaće ljudi u narednom periodu civilizacije.

 

Pitanje: Učitelju, napisali ste u članku “Potvrđivanje” da treba da “potvrdimo da je Dafa tačna i prava nauka...” Kako da potvrdimo?

Učitelj: Vi ste obrazovani ljudi. Kad se suočite sa ljudima koji ne shvataju ili koji nisu tako dobri, možete potvrditi iznošenjem svojih iskustava, saznanja ili konkretnih rezultata sa svog posla i tako dalje.

 

Pitanje: Ja sam iz Poljske i želim da proširim Fa u Poljskoj. Kada ćemo moći da vidimo materijale na Poljskom i kako mogu da pomognem?

Učitelj: U Poljskoj ima Kineza. Neki od njih uče i rade vežbe, ali nije napravljen nijedan poljski prevod. Videćemo hoće li se pojaviti prilika, jer prevode mogu da prave samo naši učenici. Drugima je teško da prevode Dafa knjige. Baš kao vi i ja žudim da uskoro vidim Džuan Falun na poljskom. Naravno, bilo bi dobro, ako biste ga vi mogli prevesti.

 

Pitanje: Nije lako na odgovarajući način predstaviti drugima Dafu iz Džuan Faluna. Ponekad se nesvesno izgovore neke relativno dubokoumne stvari, pa je ljudima teško da poveruju-nasuprot onom što je ideja.

Učitelj: To je tačno. Svi treba da obrate pažnju na ovo pitanje. Ljudima koji još nisu učili Fa, nemojte ga predstavljati iz perspektive sopstvenog razumevanja -jer će ih to uplašiti. Ono što nesvesno kažete je već veoma duboko, jer odražava vaš nivo. Pored toga, postoje još dubokoumnije stvari o kojima vi ne govorite, ali koje proističu iz vaših reči. Um te osobe na površini ne može da pojmi te stvari, ali on ih pojmi dublje unutra. On to ne može da podnese. Zato, kad se Džuan Falun predstavlja drugima, mi treba da govorimo o njegovim principima na najnižem i najpovršinskijem nivou, poput toga kako biti dobar čovek i kako unaprediti svoj nivo. Raspravljajte o jednostavnim principima, poput ovih. To je kao kad od nekog zatražiš da pođe u školu, a pričaš mu o konceptima na fakultetskom nivou, iako još nije pohađao čak ni osnovnu školu. On bi rekao: “Ja to ne želim da učim - ne shvatam.” Ima li tu logike?

 

Pitanje: Ako neko nema nogu ili ruku, on ne može da sedi sa prekrštenim nogama, niti da izvodi pokrete. Kako može da se kultiviše?

Učitelj: Rekao sam da je Dafa kultivacija ozbiljna stvar. Ja predajem Fa da bi ljudi vežbali kultivaciju. To jest, on može da vežba kultivaciju. Njegovo srce je ono što je važno. U odsustvu ruke ili noge, imate svoje srce da se s njim kultivišete. Čak i ako budete radili s jednom rukom i jednom nogom, mislim da će se desiti čuda. Opredeljujući faktor je ljudsko srce.

 

Pitanje: Za vreme meditacije u dingu,
 kad više nisam svestan ovog tela, ali osećam postojanje svetlosti i zvuka, kako da dalje nastavim svoju kultivaciju?

Učitelj: Ja vam nisam pričao šta se dešava, tj. u koje stanje čovek ulazi tokom mirovanja-nisam govorio o tim stvarima. Mi naglašavamo kultivaciju srca i uma, što je osnovno. Vezanost za bilo koje stanje će vas onemogućiti da dostignete veoma visok nivo i u mnogome će vas ograničiti. Vuvej je veliki put. Sve stvari koje vidite ili čujete, su normalne pojave. Nemojte se baviti njima i nemojte se vezivati za njih.

 

Pitanje: Kad duša napusti telo, da li treba da nemam misli, i dopustim joj da leti? Da li mogu da stremim tome da letim više i u lepšoj pozi? Ili, mogu li promeniti pozu, na primer od ležeće u sedeću ili da se okrenem prema dole...?

Učitelj: Ako možete da letite, onda letite. Nije bitno kako letite, da li ležeći ili sedeći. Ali to nemojte smatrati za zabavu. Neki ljudi su me molili da im demonstriram stvari. Ono što bih demonstrirao vi biste sagledali ljudskim načinom razmišljanja i to bi vas samo zabavilo. Ne biste mogli da sagledate koliki je stvarni značaj božanskih moći Buda Fa, pa se one ne mogu koristiti na ovaj način. Čak i ako to možete, ne treba da smatrate da je to zabava.

 

Pitanje: Moja duša je ranije mogla da leti visoko i daleko kad napusti moje telo. Zašto od nedavno ne može da leti visoko?

Učitelj: Možda je to zato što ste razvili vezanost. U praksi kultivacije vam se ne dopušta da sve vreme budete takvi. Nije dobro ako se to dešava toliko često da utiče na vašu praksu kultivacije. Unapređenje vašeg nivoa u praksi kultivacije je prvo i najpreče.

 

Pitanje: Ja se divim vašem Falun Dafi iz dubine svoje duše, ali kažu da mi treba da osveštavamo plodove svaki dan pred vašom slikom.

Učitelj: Zapravo, kad jedan bog spašava ljude u ljudskom svetu i on, takođe, jede hranu, ali ne onu vrstu hrane kojom se hrane ljudi. Šta on jede? Znate da sam rekao da za svaki predmet postoje druga tela. On jede ta druga tela vaše hrane. Vi ste učenici, a ja sam vaš učitelj, pa naravno da neću insistirati na lepom ponašanju. Kad je vaša hrana servirana i vi jedete, ja sam je već odneo na onoj drugoj strani. Nisam vam tražio da se pridržavate ikakvih formalnosti. Ako ipak imate želju da to činite i stvarno vam se čini tako nešto, ja nemam primedbe, budući da je to vaša želja. Što se tiče slučajeva nekih od vas koji mi se klanjaju, mislim da će mi biti drago da vas vidim ako mi se budete klanjali, a već ste se dobro kultivisali. Ako mi se svakodnevno klanjate, ali ne uspevate da se dobro kultivišete, biće mi tužno da vas gledam. Zar ovo nema logike? To je puka formalnost, mada pokazuje i želju čoveka.

 

Pitanje: Kad me zbuni neki problem, ja duboko promislim o njemu i u tom času dolazi odgovor iz moje mašte, a ponekad se čak i slike pojave u mom umu. Je li ovo nešto dobro ili loše?

Učitelj: Ovo vam se obično dešava onda kad ste običan čovek. To je stanje koje se često dešava kad se misli o problemima običnih ljudi. Ako to i dalje činite u svojoj kultivaciji i učenju Fa, ja mislim da ste isuviše vezani za [učenje] Fa, blago rečeno. Kad razmišljate o problemima na poslu ili u svom životu, to je posao, ali to, takođe, treba da odvojite od svoje prakse kultivacije. Kad se vežba kultivacija, treba se osloboditi toga i ni o čemu ne misliti. U redu je baciti se na posao kad radite. Pojava slika i odgovora su manifestacija natprirodnih moći.

 

Pitanje: Ako je nečiji um stalno prazan, bez ikakvih misli, po čemu se to razlikuje od zen-budizma?

Učitelj: Postoji znatna razlika. Bez obzira koliko vam je um prazan, nije vam dopušteno da pustite vašu svest da ode. Ovo je vrsta praznine o kojoj mi govorimo, dok u zen-budizmu “praznina” znači da ništa ne preostaje i da čovek ničega nije svestan. Oni ne kultivišu sebe, oni ne vežbaju kultivaciju, već samo ostaju nepokretni. Oni tako kultivišu nekog drugog, naime, svoju sporednu dušu (fu juenšen).

 

Pitanje: Učitelju, ne razumem potpuno ono što ste juče rekli o tome kako "danas niko na Zemlji ne bi trebalo da bude ljudsko biće.”

Učitelj: Hajde da krenem od ove najpovršinskije ljuske ljudskih bića. Danas je ljudska vrsta (naravno, vi niste uključeni jer vi vežbate kultivaciju) sposobna za svaku vrstu poroka, međutim, svi oni su došli zbog dubokih razloga. Takav je odnos. Istovremeno, ja nalazim da se pravo čovečanstvo, ljudi koji su bili ovde, oni su u drugoj dimenziji, naime, nalazei u podzemnom svetu. Kako su stradali u ratovima, oni su postepeno odlazili tamo dole, umesto da se reinkarniraju nazad. Oni su potpuno zamenjeni ovim bićima, koja su došla iz dubokih razloga. Ipak, svako ko dolazi mora pasti u opsenu, kao što je s ljudima slučaj i bez izuzetka, svi oni su se izopačili sa ljudskim društvom. Takav je odnos. Samo oni koji su imali nebesku hrabrost da siđu dole mogu čuti Fa tako moćan i mudar. Međutim, nisu svi došli ovde da bi dobili Fa. Takođe ima nekih koji su došli da nanesu štetu Fa. Zato sam ja rekao da niko od njih nije došao da bude ljudsko biće. Ipak, nisu svi došli da bi se kultivisali. Ima nekih koji su naročito došli da oštete Fa-oni će biti prognani u pakao. Ima i drugih, poput onih koji više ne valjaju i više ne mogu da dobiju Fa. Pored toga, takođe ima i onih koji više ne zaslužuju da dobiju Fa.

 

Pitanje: Ja sam iz Danske i imao sam sreće da dobijem Fa u Kaliformiji. Treba li da se vratim u Dansku da širim Fa? Bojim se da bih bio u stanju da ponesem tu odgovornost.

Učitelj: Ne treba da brineš za te stvari. Kad pokušavate da pomognete nekome da dobije Fa, mnogi od vas tipično kažu: “Ova knjiga je zbilja dobra.” Kažete svom prijatelju. A prijatelj kaže: “Stvarno? Daj da vidim.” Nenamerno, on je u stanju da se angažuje na taj način. Sve je veoma jednostavno, ali nije slučajno. Naravno, postoji jedna stvar. To je da ne možete reći: “Ja mislim da je to nešto tako sjajno - kako to da ne želiš da naučiš?” Ta osoba bi mogla reći: “Naprosto ne želim da naučim. Nema vremena,” ili “Ne mislim da je dobro.” Pogrešno je nametati drugima. Zašto je pogrešno? Vi primoravate i vršite pritisak na tu osobu da dobiej Fa. Nikakve prinude ne bi smelo biti. Ako neko nije dirnut u srce, ne sme mu se dati Fa—njegovo srce mora se pokrenuti samo od sebe. Drugim rečima, potrebno je da on zaslužuje Fa da bi mu se pokazao Fa. Nije li ovo istina?

 

Pitanje: Kako da razumemo: “Samo nekoliko trenutaka pre dostizanja Ispunjenja, osam desetina njegovog gonga će biti smaknuto, zajedno sa njegovim šinšing merilom”?

Učitelj: Objasnio sam ovaj princip. Svrha smicanja vašeg gonga je da vam se omogući da dostignete Ispunjenje. Šta znači dostići Ispunjenje? To je kad si kroz kultivaciju dostigao kriterijum i tvoj gong, sa svim tvojim blagoslovima i vrlinom biva ispunjen. Buda može da ima bilo šta i bilo koju moć, koju poželi. Od čega dolazi ova sposobnost? Dolazi iz pregalačkih napora, koje ste uložili. To jest, sačinjena je i ispunjena, vašom moćnom vrlinom-gongom, koji koegzistira sa šinšingom. Bez njega, ne možete otići na nebo. Znate da oko tela Bude postoji krug. Portreti Buda naslikani u drevnim hramovima izgledaju kao da ovi sede unutar meseca. Zapravo, to je ništa drugo do sopstveni raj samog Bude. Ovaj raj treba potkrepiti, inače nećete imati ništa sem gonga. Kako biste se onda mogli zvati Budom? Ako želite da spašavate ljude i činite dobro, nedostajaće vam taj raj, koji treba da imate. Da bi ste mogli dobiti što poželite, prethodno morate imati svoj sopstveni raj.

 

Pitanje: Bez konferencija za razmenu iskustava u Dafi, poput današnje, mislim da nikako ne bih mogao da popravim svoj šinšing. Je li to normalno?

Učitelj: Konferencije za razmenu iskustava zaista mogu doprineti napretku naših učenika i istovremeno mogu predstaviti Fa drugima. To je vrlo dobar oblik i mislim da tako treba raditi. Onima koji su spori u svojoj kultivaciji, svakako može da omogući da shvate gde podbacuju i tako ih navede da sustignu druge. Bilo bi pogrešno reći da se bez ove konferencije ne može dobiti Fa. Fa je tu da ga svako može učiti. Fa-konferencije služe da se Fa predstavi drugima i ubrza vaše napredovanja. Neki ljudi dobiju Fa putem konferencije.

 

Pitanje: Učitelju, rekli ste da u sadašnjem periodu, ovaj Fa uče i bogovi u različitim nivoima dimenzija. Da li je pismo koje uče viša bića na tim nivoima isto kao pismo koje mi vidimo?

Učitelj: Apsolutno je drugačije-na različitim nivoima postoji različit Fa. Crna boja na beloj hartiji služi da ljudi mogu čitati. Reči i značenja istog Fa su različiti na različitim nivoima.

 

Pitanje: Demoni se reinkarniraju i donose ljudskom svetu žalostan metež. Zašto viša bića dopuštaju demonima da se reinkarniraju iz pakla?

Učitelj: Ne egzistiraju svi demoni u paklu-ima različitih demona na različitim nivoima. Neki postoje zahvaljujući principu uzajamnog podsticanja i uzajamnog sprečavanja; neki dolaze usled enormne ljudske karme, a drugi su stare i degenerisane sile koje dolaze da prave nevolje za Fa.

 

Pitanje: Prošle godine sam kršten, ali sada shvatam da je Falun Dafa pravi Veliki put. Odlučan sam da se kultivišem u Falun Dafi. Postoji li tu sukob?

Učitelj: Nema sukoba. Krštenje je ljudski čin i površno je-to nije delo bogova. Rekao sam da bogovi priznaju ljudsko srce, a ne neke ljudske formalnosti.

 

Pitanje: Rekli ste da univerzum prolazi kroz formiranje, trajanje i degeneraciju. Zašto postoji degeneracija?

Učitelj: Svi znate zašto se namirnice kvare, ljudi stare, gvožđe rđa i zašto su čak i stene podložne promenama-to je ideja. Jedino što treba više vremena. Vremenska razlika i veoma dugo trajanje su nešto nezamislivo ljudima, kao da (univerzum) traje večno i nikad se ne degeneriše.

 

Pitanje: Poslednjih nekoliko meseci ne mogu da se oslobodim smetnji od strane demona koji mi se obraćaju opscenim jezikom. Loše poruke me uznemiravaju u mojim snovima i u mom svakodnevnom životu.

Učitelj: Više čitajte knjigu i svaki problem će moći da se razreši. Upravo sam vam rekao da više čitate knjigu, ali zapravo, možda nećete razumeti unutrašnje značenje ovog što sam upravo rekao. Ova knjiga je svemoćna, svemoguća. Dok jačate svoju glavnu svest, uklanja se karma u vašim mislima. U većini slučajeva, ova situacija se dešava usled relativno jake misaone karme, pa zaista treba da obratite pažnju na jačanje svoje glavne svesti!

 

Pitanje: Meni nije problem da čitam knjige i samostalno vežbam vežbe. Ali kad odem na vežbalište, osećam kao da imamo političku nastavu [kad zajedno čitamo knjigu].

Učitelj: Možda se gnušate političke nastave, pa vam to izaziva snažan osećaj averzije? Formalnost je nebitna-važna je suština. Nije li to snažna vezanost, vezanost za averziju?

 

Pitanje: Da li je kratak uvod u Falun Dafu, koji je štampan u publikacijama, nešto što se smatra citiranjem izvan konteksta?

Učitelj: Kratak uvod nije izvod iz mog Fa. To je “kratak uvod,” pa nije citiranje izvan konteksta. On daje opšte naznake o mom Fa. Oni su to uradili, ali su svaki put bili diskretni. Učinili su to nakon razmatranja u nekoliko navrata.

 

Pitanje: Kako da razumemo da je usamljenost najopasniji protivnik u kultivaciji?

Učitelj: Vi nemate predstave kako usamljenost može da uništi kod čoveka. U prošlosti, na šta su se monasi oslanjali u svojoj praksi kultivacije? Zašto su mogli uspeti u kultivaciji? Njihova najveća teškoća je bila usamljenost. Koju teškoću su morali da istrpe? To je bila nepodnošljiva usamljenost. Zašto je osoba, koja je otišla u planine da vežba Tao, mogla da dostigne Tao? Zemaljski ljudi su uživali slavu, raskoš, bogatstvo i stalež. Čak i siromašni ljudi, koji nisu uživali slavu raskoš, bogatstvo i stalež, imali su rodbinu i prijatelje i uživali su zemaljska zadovoljstva. Sami u planini, monasi su se naporno kultivisali. U odsustvu ikakvog kontakta s drugima, ta usamljenost, teška za podneti, može da istroši mnoge ljudske vezanosti i različite nagone. Naravno, mi ne idemo tim putem. Mi ciljamo direktno na srce čoveka-to je najbrži put. Mislim da vi nemate vremena da decenijama trošite [svoje vezanosti].

 

Pitanje: Duševnim bolesnicima nije dozvoljeno da prisustvuju seminarima. Ali da li se bolesnici sa deluzionim poremećajem, opsesivno-kompulsivnim poremećajem, paničnim poremećajem i tako dalje, smatraju za duševne bolesnike?

Učitelj: Zapravo, dopustite da vam kažem da se “mentalni poremećaj”, kako ga ljudi shvataju, razlikuje od moje interpretacije. Ono što ja smatram za mentalni poremećaj je kad glavna duša čoveka (džu juenšen) ne upravlja njegovim telom i sve strane poruke, druga bića ili njegova karma, mogu da mu narede da uradi ovo ili ono. Karma u njegovom mozgu tera ga da psuje i čini loše stvari, pa ljudi za njega kažu da je mentalno oboleo. Ja smatram da mentalni bolesnici nemaju nikakve povrede ili patogene promene. Kako se to može nazivati bolešću? To je samo abnormalno ljudsko stanje. Ovaj naš Dafa služi za spasavanje ljudi i kultivaciju glavne duše, ako njegova glavna duša nema kontrolu, kome se daje Dafa? Zato im mi ne damo da prisustvuju seminarima. Ako su karma ili opsedajući duh ono što ga usmerava, mogu li se njegova karma ili opsedajući duh spasiti? To je razlog. Osim toga, ljudi bi rekli: “Vidi, poludeo je od vežbanja Falun Gonga.” To bi nam nanelo puno štete.

 

Pitanje: Zabavljanje  može da podstakne mnoge vezanosti u nama. Da li da prekinem vezu s mojim dečkom  ili da pustim da stvari idu svojim tokom, udam se i imam decu?

Učitelj: Zapravo, ja sam rekao da ljudsko društvo i dalje mora da se reprodukuje. Ako bi broj naših učenika Dafe bio nekoliko milijardi umesto 100 miliona, zar to ne bi postao ozbiljan problem? Nije li u tome stvar? Ja sam od vas zatražio da se u svom ponašanju u najvećoj mogućoj meri prilagodite običnim ljudima. Zapravo, vi to možete, jedino što sebi postavljate previsok standard. Naravno, ja se ne protivim previsokim standardima. Mislim da treba da budete u skladu sa običnim ljudima što je više moguće. Nametati sebi stvari na taj način može dovesti do toga da nas u društvu pogrešno shvate, i naneti izvesnu štetu Fa. Dok ne dostignete taj nivo, trpećete agoniju podnošenja svoje vezanosti. Ako ste istinski dostigli taj nivo, ja nisam protiv, ako niste, učinite sve što možete da pustite da se stvari dešavaju spontano.

Dobro balansirajte ovaj odnos. Kad bi se sva vaša osećanja zaista uklonila, vi zaista više ne biste mogli da se zabavljate. Pre nego što dostignete to stanje, međutim, ja mislim da i dalje treba da se ponašate u skladu sa načinima čovečanstva. Zbog stupanja u brak, definitivno nećete pasti—to se neće desiti.

 

Pitanje: Ako je neko u prošlom životu bio životinja, da li u ovom životu kultivacijom može da dostigne Fa-izvan-tri-sveta (Ču-Ši-Đijan-Fa)?

Učitelj: Da vam dam primer: Osoba možda dolazi sa veoma visokog nivoa, ali tokom svojih reinkarnacija možda nije bila čovek u svim svojim životima. Možda je bila ovo ili ono. U svakom slučaju, u ovoj fazi, ona se reinkarnirala u čoveka. Pre ove faze možda ste se reinkarnirali u životinju, ali se ne može reći da ste životinja. Naprosto ste bili u Šest puteva reinkarnacije.
 Ono što je najvažnije je šta je vaše pravo biće.

 

Pitanje: Nekad mogu da se prosvetlim u stvari, dok čitam knjige i učim Fa. Ali nekad ne mogu da se prosvetlim ni posle dva ili tri čitanja knjige.

Učitelj: Definitvno se nećete prosvetliti u nešto ako namerno težite da se prosvetlite u to. Treba da uzmete ovu knjigu i naprosto je čitate. To se zove “postizati prirodno, bez težnje.” Baš sam juče pričao o tome da kad naiđete na problem, ne treba da pokušavate da pronađete prigodne delove za čitanje-nećete ih naći. Čovek obično postiže nešto prirodno, bez težnje tome. Samo uzmite knjigu i otvorite je nasumice i garantovano ćete pronaći ono što danas treba da saznate. Sad kad sam ovo rekao, međutim, neki ljudi će to tumačiti kao: “Dobro. Od sada, kad budem čitao knjigu, ja ću je nasumično otvarati.” Onda će ovo postati još jedna vezanost i ponovo nećete moći da nađete ono što tražite. Tu je ponovo problem težnje-samo što je u drugačijem obliku.

 

Pitanje: Mi čvrsto verujemo u vas i Falun Dafu. Čuli smo da je nedavno bilo nekih problema u Kini. Kako da postupamo u vezi s tim?

Učitelj: Bilo je konstantnih problema od časa kad sam počeo da predajem Fa. Zašto? Kad bi se pravedni Fa prenosio bez ikakvih uznemiravanja od strane zla ili kad bi ga svako mogao razumeti, po mom mišljenju, njegov nivo bi bio isti kao nivo ljudi, zar ne? U tom slučaju ne bi mogao da spašava ljude. Smetnja postoji baš zato što ima ljudi koji ne mogu da ga shvate ili zlo želi da ga omete shvatajući da je to pravedni Fa. Iako se ovaj Fa rasejava, veoma je važno kako se širi, kako spasava ljude, kako se sam Dafa i ja ponašamo kad se susretnemo sa smetnjama i da li je kurs kojim idemo pravi. Ovo ima direktne veze s tim da li je Fa ispravan i da li je u stanju da spašava ljude. Nije li ovo logično? Zato neprekidno ima iskušenja i poteškoća. Svaki korak kojim smo kročili je bio ispravan. Čak i ako je neko nameravao da nas napadne koristeći jednu grešku, a ignorišući sve dobre činjenice, taj ne bi mogao da nađe ništa loše, jer je pravac kojim mi idemo izuzetno ispravan. To je put kojim smo dovde došli. To je ono kako smo kroz iskušenja i poteškoće uspostavili našu moćnu vrlinu i samo tako možemo ostaviti nešto o čemu će pričati naredne generacije koje slede. Narednim generacijama, mi takođe možemo ostaviti iskustva i pouke stečene prolaženjem i prevazilaženjem raznih poteškoća. Samo na ovaj način moćni Fa može da poseduje moćnu vrlinu, zar ne?

 

Pitanje: Učitelju, rekli ste da pošto vežbamo kultivaciju među svakodnevnim ljudima, moramo se prilagođavati načinima svakodnevnih ljudi što je više moguće. U SAD, ponekad nije zgodno širiti Fa u javnosti bez registrovane organizacije.

Učitelj: Dafa asocijacija je registrovana u SAD, ali mi ovu organizaciju ne možemo shvatiti kao neki poduhvat običnih ljudi. Ona za naš Fa samo stvara sredinu za legalno vežbanje kultivacije i pokriće za vas da se legalno bavite kultivacijom. To je jedina njena svrha. Ovaj entitet, sam po sebi, vi svakako ne treba da smatrate za neku vrstu preduzeća. Ja sam rekao da veliki put nema formu i vama nije dopušteno da usredsređujete svoju pažnju na neki projekat. Čak i napor da se sazove ova velika današnja konferencija treba da bude integrisan u nečiju praksu kultivacije. Učenici ne naplaćuju nikakvu kotizaciju jer je ovo volonterska organizacija; međutim, nije religija.

 

Pitanje: Živim sam i imam malo kontakata s drugim ljudima. Moja porodica je u Kini. U slobodno vreme učim Fa kod kuće. Da li je ovo sredina …?

Učitelj: Na koji god način da se kultivišete, u redu je. Ako u svakom trenutku sebe smatrate za kultivatora i učite i radite vežbe, nećete biti izostavljeni. Bolje je da izađete napolje da vežbate.

 

Pitanje: Da li je kroz celokupan proces kultivacije potrebno da odagnavamo smetnje svakojakih poruka?

Učitelj: Kad izvodite vežbe, ako zaista možete da čujete neke glasove, ako u glavi imate neke poruke ili ako vas neke misli ometaju, morate ih se rešiti. Ako su jake, možete ih tretirati kao nešto strano ili kao misli drugih, koje nemaju nikakve veze s vama. Zašto vam to na ovaj način naglašavam? Jer sve što je vaše je pod vašom komandom. Vaše ruke, noge, prsti i usta mogu da se pokreću onako kako vi želite da se pokreću. Zašto je tako? Jer su oni vaši. Kad želite da dostignete ding, misli ne postaju mirne, što više želite da budu mirne, one postaju nemirnije. Jesu li te misli vi? Hoćete li ih priznati za svoje? One su karma i predstave, koje ste stekli tokom života. Zato treba da ih smatrate za tuđe: “Samo ti misli, a ja ću te za to vreme gledati.” Tada iskočite iz njih. Ako zaista možete da ih razlikujete, to je isto kao da ste se odvojili od njih i pronašli sebe. Ovo je takođe kultivacija i time se mogu brzo odstraniti. Ako ih zaista možete razdvojiti, one će biti uplašene, jer je došao čas da budu odstranjene.

 

Pitanje: Učitelju, Džuan Falun se ostavlja budućim generacijama, a vaša slika je u njemu. Ipak ste takođe rekli da ljudi u budućnosti neće poznavati vaš lik.

Učitelj: Džuan Falun se ne ostavlja budućim generacijama. Ljudi u budućnosti neće znati za postojanje Džuan Faluna. Pa, iako je Fa koji ja predajem jezgrovit i mnoge nebeske tajne su otkrivene, ako ljudi koji su čuli Fa u budućnosti zaista dostignu Ispunjenje, nisam li ga ja onda predavao samo bogovima? Ljudi i dalje ne bi znali. Zato vas ja ovako učim. Nadam se da ćete svi vi moći da dostignete Ispunjenje.

Što se knjiga tiče, to se vrlo lako može srediti. U određeno vreme, mi možemo izvesti da one postanu beo papir, bez ijedne reči na njima.

 

Pitanje: Šta da radimo sa nekim verzijama Džuan Faluna kojima nedostaju neki redovi i rečenice?

Učitelj: Puno je takvih primera u piratskim izdanjima Džuan Faluna. Pazite da budete oprezni s ovim. Ako pronađete da nedostaju neke reči ili redovi, dopišite ih olovkom. U buduće ne kupujte više knjige sa nedostajućim rečima ili redovima. Drugim rečima, možete kupovati knjige sa originalnim slogom, nikad nemojte kupovati knjige sa nekim novim slogom.

 

Pitanje: Puno je učenika koji su radili različite čigong vežbe. Da bi privukli učenike, sad kad šire Fa, oni najpre pričaju o onome što su vežbali ranije.

Učitelj: Neki od vas zaista imaju ovu vrstu obične ljudske namere, ali ne može se reći da neko takav ne valja. Tokom ova dva dana izlaganja i ja sam ustanovio da neki ljudi pominju stvari iz svoje prošlosti. Uopšteno, sve što je rečeno je bilo prilično dobro, samo što je i dalje bilo ljudi koji su pokazali svoje obične ljudske namere. Kad širite Dafu, više uopšte ne treba da pominjete šta ste ranije učili, jer ste s tim već raskrstili. To ne pripada vama i nije deo onog što želite da dobijete. Zar to ne bi bilo isto kao da promovišete dva ili više načina kultivacije?

 

Pitanje: Učitelju, možete li nam, molim vas, reći više o propisu da se u asistentskim centrima ne zadržava nikakav novac? U ovom komercijalnom društvu SAD, teško je obaviti stvar bez da je novac uključen.

Učitelj: Dopustite da vam kažem da ovo niko ne može promeniti: asistentski centri apsolutno ne smeju zadržavati nikakav novac. Recimo da u tekućem periodu preostalo malo para od prodaje knjiga i da želimo da iskoristimo taj novac da odmah učinimo neke stvari. U principu nikakav novac nije uključen, ali u stvarnosti jeste uključen. Ako se ovo nastavi na duže vreme, neće biti kraja, vi ćete praktično zadržavati novac i svojinu. Zapravo, dopustite da vam kažem da onda kad preduzimamo stvari na širenju Fa, mislim da neki finansijski sposobni učenici mogu da preuzmu te trivijalne troškove. Na primer, velika konferencijska sala poput ove danas je plaćena od strane jednog od naših učenika. Da bi omogućio ljudima da dobiju Fa, on je učinio dobru stvar. Možda on dobija još više. Svejedno, ja samo govorim o toj ideji. Put kojim idemo mora biti ispravan-moramo ići ovim putem na čestit način.

 

Pitanje: Je li istina da što je nivo viši, bliže je prvobitnoj materiji? To bi objasnilo zašto cveće koje bacaju nebeske devojke mogu da prođu kroz telo jedne Bodisatve, ali ne mogu da prođu kroz telo Arhata.

Učitelj: Nije to tako. Ono na šta vi mislite je razlika u supstancama, ono na šta ja mislim je razlika u domenima i u Ispravnom dostignuću. Naravno, razlike u Istinskom dostignuću mogu da proizvedu razlike u česticama vašeg tela-to je sigurno. Ali razlike u česticama nisu preduslov. Nivo šinšinga i Ispravno dostignuće su preduslov. 

Uglavnom smo odgovorili na današnja pitanja. Novi učenici treba više da čitaju knjigu. Ako želite da učite i da se kultivišete, idite, čitajte knjigu. Teško je naići na Fa-konferenciju. Da sam vam pričao o stvarima na elementarnom nivou, ova konferencija bi praktično bila besplodna za vas koji ovde sedite, jer ne biste čuli šta treba da čujete. Svrha konferencije je da se svima omogući da brže napreduju i brže dostignu Ispunjenje. Istovremeno, takođe može da ponese Fa napred i omogući da više ljudi dobije Fa. Zato mislim da nakon ove konferencije treba puno da napredujete. Istovremeno, takođe treba da omogućimo da još ljudi, koji još nisu dobili Fa, dobiju isti. Kažem vam da se rasi belaca i drugim rasama i dalje može spasiti puno njih, koji još nisu dobili Fa. Naravno, ja vas ne teram da radite ove stvari, dobro je koliko god da uradite. Fa spasava ljude koji su predodređeni. Vi samo možete posavetovati ljude da budu dobri, ne možete ih naterati da se kultivišu-tako je to. Nadam se da će svi brže napredovati i da će uskoro moći da dostignu Ispunjenje.

� čigong—opšti naziv za prakse u kojima se kultiviše či, “bio-energija.” Poslednjih decenija, ove vežbe su veoma popularne u Kini.


� poruke—ovaj izraz se odnosi na neke neopipljive vrste energije, uticaje, ili prenosive informacije.


� Dantijen – „polje dana“,  u području donjeg stomaka


� Nirvana – napustiti ljudski svet bez ovog fizičkog tela; metod dostizanja Ispunjenja u školi bude Šakjamunija.


� Džen-Šan-Ren—Džen je “istina, istinitost”; Šan je “dobrota, milost, blagost”; Ren je “trpeljivost, tolerancija, izdržljivost, samo-kontrola.”


� gong—“kultivaciona energija.”


� kasaja—budistička mantija, obično crvene, žute, ili narandžaste boje.


� guanding (gwahn-ding)—“pouring energy into the top of a person’s head”; an initiation ritual.


� vuvej—“odsustvo delovanja,” ili “bez namere.”


� Monah Tang—monah Šuan Džuang iz Tang dinastije (618 n.e. – 907 n.e.).


� Arhat—Prosvetljeno biće sa Stepenom dostignuća u Buda-školi i onaj koji je izvan “Tri domena.”


� ding—meditativno stanje u kom je um potpuno prazan, ali svestan


� Šest puteva reinkarnacije—takođe poznato kao samsara, ovo je termin iz Budizma, koji se odnosi na ciklus rađanja, umiranja i ponovnog rađanja, u kom je moguće inkarnirati se u bilo kom od šest nivoa postojanja unutar Tri domena.

